tripathysagar/odia_wiki huggingface dataset:
ଦେବେନ୍ଦ୍ର କହଁର  (ଜନ୍ମ: ୮ ଜୁଲାଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦେବେନ୍ଦ୍ର କହଁର ୧୯୭୩ ମସିହାର ଜୁଲାଇ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାନ୍ତେଶ୍ୱର କହଁର ଓ ପତ୍ନୀଙ୍କ ନାମ ରଶ୍ମୀ ପ୍ରଭା କହଁର । ରାଜନୈତିକ ଜୀବନ ଦେବେନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ବିବାଦ ୨୦୧୮ ମସିହାରେ ଯୌତୁକ ପାଇଁ ନିଜ ପତ୍ନୀଙ୍କୁ ହଇରାଣ କରିବା ଏବଂ ଜଣେ ମହିଳାଙ୍କୁ ମାଡ଼ପିଟ କରିଥିବା ଅଭିଯୋଗରେ ପୋଲିସ୍ ଦେବେନ୍ଦ୍ରକୁ ଗିରଫ କରିଥିଲା । ୨୦୨୧ ମସିହାର ଫେବୃଆରୀ ୯ ତାରିଖ କିଛି ପର୍ଯ୍ୟଟକଙ୍କୁ ମାଡ଼ମାରି ଟଙ୍କା ଡକାୟତି କରିବା ଘଟଣାରେ ତାଙ୍କୁ ପୋଲିସ୍‌ଦ୍ୱାରା ଗିରଫ କରାଯାଇଥିଲା ।
ଦୀପ ଦାସଗୁପ୍ତା  (ଜନ୍ମ 7 ଜୁନ , 1977 , କଲିକତା , ପଶ୍ଚିମ ବଙ୍ଗ ) ଜଣେ ଭାରତୀୟ କ୍ରିକେଟ ଖେଳାଳି  । ସେ 2001ରୁ 2002 ମସିହାରେ 8ଟି ଟେଷ୍ଟ ଓ 5ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ । ସେ ୱିକେଟକିପର ଥିଲେ । ଘରେଇ କ୍ରିକେଟରେ ସେ ଜଣେ ଆକ୍ରାମକ ଓପନିଂ ବେତସ ମେନ ଓ ୱିକେଟକିପର ଭାବରେ ବଙ୍ଗଳା ତରଫରୁ ଖେଳୁଥିଲେ ଓ ସୌରଭ ଗାଙ୍ଗୁଲୀଙ୍କ ପରେ ଦଳର ଅଧିନାୟକ ଥିଲେ । ସେ ପୂର୍ବ ଜୋନର ରିଜର୍ଭ ୱିକେଟକିପର ମଧ୍ୟ ରହିଥିଲେ । ସେ ଇଣ୍ଡିଆନ କ୍ରିକେଟ ଲିଗରେ ରୟାଲ ବେଙ୍ଗଲ ଟାଇଗର ଦଳରେ ଯୋଗ ଦେଇଥିଲେ । ଏହି ଲିଗ ପରେ ବେଆଇନ ଘୋଷିତ ହେଇଥିଲା । ସେ ବର୍ତ୍ତମାନ ଜଣେ ଭାଷ୍ୟକାର ।
ଚୋରଣୀ ୨, ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ଦେବୀଦତ୍ତ ମହାନ୍ତି ଓ ସନ୍ତୋଷ ନାରାୟଣ ଦାସ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ପାତ୍ର । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂର୍ଯ୍ୟମୟୀ ମହାପାତ୍ର ଓ ଅଭିଶେକ ପଣ୍ଡା । ପିଣ୍ଟୁ ନନ୍ଦ, ଶଙ୍କର, ତ୍ରିଭୁବନ ପଣ୍ଡା, ଅଶୋକ ଦାସ, ଅଳକା ଶତପଥୀ, ଡାଏନା ଐଶ୍ୱର୍ଯ୍ୟା, ଚିନୁ, ବାବୁ ପ୍ରଧାନ, ସୁଭାଶିଷ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକରେ ଅଭିନୟ କରିଥିଲେ । ଅଭିନୟ ସୂର୍ଯ୍ୟମୟୀ ମହାପାତ୍ର ଅଭିଶେକ ପଣ୍ଡା ପିଣ୍ଟୁ ନନ୍ଦ ଶଙ୍କର ତ୍ରିଭୁବନ ପଣ୍ଡା ଅଶୋକ ଦାଶ ଅଳକା ଶତପଥୀ ଡାଏନା ଐଶ୍ୱର୍ଯ୍ୟା ଅନନ୍ତ ମିଶ୍ର ଚିନୁ ବାବୁ ପ୍ରଧାନ ସୁଭାଶିଷ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଅନ୍ତରା ଚକ୍ରବର୍ତ୍ତୀ, ସତ୍ୟଜିତ ପ୍ରଧାନ, ଲୋପାମୁଦ୍ରା ଦାଶ, ଅମ୍ରିତା ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କବି ଲଙ୍ଗଷ୍ଟକଭାରତୀୟ ରାଜ୍ୟ ସିକ୍କିମର ଉତ୍ତରାଞ୍ଚଳରେ ଥିବା ଏକ ସହର । ଏହା ରାଜଧାନୀ ଗାଙ୍ଗଟକଠାରୁ ମାତ୍ର 7 କିଲୋମିଟର ଦୂରରେ ଅବସ୍ଥିତ । ଏଠାରେ ବହୁ ଦିନର ଶତ୍ରୁତା ପରେ ଲେପଚା ସଂଗଠନ ମୁଖ୍ୟ ଟୁକୁଙ୍ଗ ଟେକ ଓ ଭୁଟିଆ ଜନଜାତି ସଂଗଠନର ମୁଖ୍ୟ ଖେ ବାମ ସାରଙ୍କ ମଧ୍ୟରେ ବନ୍ଧୁତା ଚୁକ୍ତି ହେଇଥିଲା । ସେହି ସ୍ଥାନରେ ଏକ ପ୍ରସ୍ତର ସ୍ତମ୍ଭ ନିର୍ମାଣ କରାଯାଇଛି । ଏହି ସହରରେ ଏକ ବୌଦ୍ଧ ଉପାସନା କେନ୍ଦ୍ର ମଧ୍ୟ ରହିଛି ।
ନିଖତ ଜରୀନ  (ଜନ୍ମ : ୧୪ ଜୁନ ୧୯୯୬) ଜଣେ ଭାରତୀୟ ମୁଷ୍ଟିଯୋଦ୍ଧା  । ସେ ୫୧ କେଜି ବର୍ଗରେ ଫ୍ଲାଇ ୱେଟ ବିଭାଗରେ ପ୍ରତିଦ୍ୱନ୍ଦିତା କରନ୍ତି । ୨୦୧୧ ମସିହାରେ ସେ ମହିଳା ଯୁବ ବିଶ୍ୱ ଚାମ୍ପିୟାନସିପରେ ସ୍ୱର୍ଣ୍ଣ ପଦକ ହାସଲ କରିଥିଲେ । ୨୦୨୨ ମସିହାରେ ଗୌହାଟିଠାରେ ସେ ଦ୍ୱିତୀୟ ଭାରତ ଓପନ ଆନ୍ତର୍ଜାତୀୟ ବକ୍ସିଂ ଚାମ୍ପିୟନସିପରେ ବ୍ରୋଞ୍ଜ ପଦକ ହାସଲ କରିଥିଲେ । ୨୦୨୨ ମସିହା ମଇ ମାସ ୧୯ ତାରିଖରେ ସେ ମହିଳା ବିଶ୍ୱ ଚାମ୍ପିୟନସିପରେ ୫୨କିଗ୍ରା ବର୍ଗରେ ସ୍ୱର୍ଣ୍ଣପଦକ ହାସଲ କରିଥିଲେ । ବ୍ୟକ୍ତିଗତ ଜୀବନ ନିଖର ୧୯୯୬ ମସିହା ଜୁନ ୧୪ ତାରିଖରେ ତେଲେଙ୍ଗାନାର ନିଜାମାବାଦ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମହମ୍ମଦ ଜମୀଲ ଅହମ୍ମଦ ଓ ମାତାଙ୍କ ନାମ ପରବୀନ ସୁଲତାନା । ସେ ନିଜାମାବାଦର ନିର୍ମଳା ହୃଦୟ ବାଳିକା ବିଦ୍ୟାଳୟରେ ପାଠ ପଢ଼ିଥିଲେ । ସ୍କୁଲ ପରେ ସେ ହାଇଦ୍ରାବାଦର ଏ ଭି କଲେଜରେ କଳାରେ ସ୍ନାତକ ଶିକ୍ଷାଗ୍ରହଣ କରୁଛନ୍ତି । ଏଥି ସହିତ ସେବ୍ୟାଙ୍କ ଅଫ ଇଣ୍ଡିଆରେ କାର୍ଯ୍ୟ ମଧ୍ୟ କରନ୍ତି । ଖେଳ ଜୀବନ ଜରୀନଙ୍କୁ ତାଙ୍କ ପିତା ମହମ୍ମଦ ଜମୀଲ ଅହମ୍ମଦ ବକ୍ସିଂ ଖେଳ ସହ ପରିଚିତ କରାଇଥିଲେ । ସେ ନିଜର ପ୍ରଥମ ବର୍ଷର ପ୍ରଶିକ୍ଷଣ ପିତାଙ୍କଠାରୁ ଗ୍ରହଣ କରିଥିଲେ । ୨୦୦୯ ମସିହାରୁ ସେ ବିଶାଖାପାଟଣାର ଭାରତୀୟ ଖେଳ ପ୍ରାଧିକରଣରେ ଦ୍ରୋଣାଚାର୍ଯ୍ୟ ସମ୍ମାନପ୍ରାପ୍ତ ବକ୍ସିଂ ପ୍ରଶିକ୍ଷକ ଆଇ ଭି ରାଓଙ୍କ ଅଧିନରେ ପ୍ରଶିକ୍ଷଣ ଗ୍ରହଣ କରିଥିଲେ । ୨୦୧୦ ମସିହାରେ ଜାତୀୟ ବକ୍ସିଂ ଚାମ୍ପିୟନସିପରେ ଇରୋଡ଼ଠାରେ ତାଙ୍କୁ ସ୍ୱର୍ଣ୍ଣୀମ ଶ୍ରେଷ୍ଠ ବକ୍ସର ଘୋଷିତ କରାଯାଇଥିଲା । ୨୦୧୧ ବିଶ୍ୱ ଯୁବ ଓ ଜୁନିୟର ବକ୍ସିଂ ଚାମ୍ପିୟନସିପ ଜରୀନ, ଟର୍କୀରେ ଅନୁଷ୍ଠିତ ୨୦୧୧ ବିଶ୍ୱ ଯୁବ ବକ୍ସିଂ ଚାମ୍ପିୟନସିପରେ ଫ୍ଲାଏୱେଟ ବିଭାଗରେ ସ୍ୱର୍ଣ୍ଣପଦକ ହାସଲ କରିଥିଲେ । ଏଠାରେ ସେ ଟର୍କୀର ବକ୍ସର ଉଲ୍କୁ ଡେମିରଙ୍କୁ ୩ ରାଉଣ୍ଡ ଲଢ଼େଇପରେ ୨୭:୧୬ ସ୍କୋରରେ ପରାସ୍ତ କରିଥିଲେ ।. ୨୦୧୪ ବିଶ୍ୱ ଯୁବ ବକ୍ସିଂ ଚାମ୍ପିୟନସିପ ୨୦୧୪ ମସିହାରେ ବୁଲଗେରିଆଠାରେ ବିଶ୍ୱ ଯୁବ ବକ୍ସିଂ ଚାମ୍ପିୟନସିପରେ ଜରୀନ ରୌପ୍ୟପଦକ ହାସଲ କରିଥିଲେ । ୨୦୧୪ ନେସନ୍ସ କପ ଆନ୍ତର୍ଜାତୀୟ ବକ୍ସିଂ ଟୁର୍ଣ୍ଣାମେଣ୍ଟ ୨୦୧୪ ମସିହା ଜାନୁଆରୀ ୧୨ ତାରିଖରେ ଜରୀନ ଋଷୀୟ ବକ୍ସର ପଲ୍ଟସେଭା ଏକାଟେରିନାଙ୍କୁ ହରାଇ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୧୫ ଜାତୀୟ ସିନିୟର ମହିଳା ବକ୍ସିଂ ଚାମ୍ପିୟନସିପ ୨୦୧୫ରେ ଆସାମରେ ଅନୁଷ୍ଠିତ ଜାତୀୟ ସିନିୟର ମହିଳା ବକ୍ସିଂ ଚାମ୍ପିୟନସିପରେ ଜରୀନ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୧୯ ଥାଇଲାଣ୍ଡ ଓପନ ଆନ୍ତର୍ଜାତୀୟ ବକ୍ସିଂ ଟୁର୍ଣ୍ଣାମେଣ୍ଟ ବ୍ୟାଙ୍କକରେ ଅନୁଷ୍ଠିତ ଏହି ପ୍ରତିଯୋଗୀତାରେ ଜରୀନ ରୌପ୍ୟପଦକ ହାସଲ କରିଥିଲେ । ୨୦୧୯ ଷ୍ଟ୍ରାଣ୍ଡଜା ମେମୋରିଆଲ ବକ୍ସିଂ ଟୁର୍ଣ୍ଣାମେଣ୍ଟ ବୁଲଗେରିଆର, ସୋଫିଆଠାରେ ଅନୁଷ୍ଠିତ ଏହି ପ୍ରତିଯୋଗୀତାରେ ଜରୀନ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୨୨ ଷ୍ଟ୍ରାଣ୍ଡଜା ମେମୋରିଆଲ ବକ୍ସିଂ ଟୁର୍ଣ୍ଣାମେଣ୍ଟ ବୁଲଗେରିଆର ସୋଫିଆଠାରେ ୭୩ତମ ଷ୍ଟ୍ରାଣ୍ଡଜା ମେମୋରିଆଲ ବକ୍ସିଂ ଟୁର୍ଣ୍ଣାମେଣ୍ଟରେ ୟୁକ୍ରେନର ଖେଳାଳି ଟେଟିଆନା କୋବଙ୍କୁ ୪-୧ ସେଟରେ ହରେଇ ଜରୀନ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୨୨ ମହିଳା ବିଶ୍ୱ ଚାମ୍ପିୟନସିପ ୨୦୨୨ ମସିହା ମଇ ମାସ ୧୯ ତାରିଖରେ ଜରୀନ, ଥାଇଲାଣ୍ଡର ଜିଟପଙ୍ଗ ଜୁଟାମାସଙ୍କୁ ହରେଇ ଜରୀନ ୫୨ କେଜି ଫ୍ଲାଏ-ୱେଟ ବିଭାଗରେ ସ୍ୱର୍ଣ୍ଣପଦକ ଜିତିଥିଲେ ।
ଚାମୁଣ୍ଡି ପାହାଡ   :             ଭାରତୀୟ ରାଜ୍ୟ କର୍ଣାଟକର ମହଲ ସହର ମହିଶୂରଠାରୁ 13 କିଲୋମିଟର ଦୁରବର୍ତୀ ସ୍ଥାନରେ ଅବସ୍ଥିତ । ଏହାର ହାରାହାରି ପତ୍ତନ 3,300 ଫୁଟ । ଆକର୍ଷଣ ପ୍ରାଚୀନ ରାଜକୀୟ ମହିଶୂର ରାଜ୍ୟର ରାଜା ମାନଙ୍କଦ୍ୱାରା ନିର୍ମିତ ଓ ପରିଚାଳିତ ଚାମୁଣ୍ଡେଶ୍ୱରୀ ମନ୍ଦିର ପାହାଡର ଶିଖରରେ ରହିଛି । ଏହା ରାଜା କୃଷ୍ଣରାଜା ୱାଡିୟାର ଙ୍କ ସମୟରେ 1827 ମସିହାରେ ପୁନର- ନିର୍ମିତ ହେଇଥିଲା । ମନ୍ଦିର ଦେବୀ ଚାମୁଣ୍ଡି ଉପାସନା ପାଇଁ ନିର୍ମିତ ମନ୍ଦିର ପାହାଡ ଶିକ୍ଷାରରେ ଥିବା ବେଳେ ପାହାଡ ଉପରକୁ ଯିବା ପାଇଁ 1008 ଟିପ୍ରସ୍ତର ସୋପାନ ରହିଛି । ଅରଧ ରାସ୍ତାରେ ଭଗବାନ ଶିବଙ୍କ ବାହନ ନନ୍ଦୀ ଶଣ୍ଢଙ୍କ ପ୍ରସ୍ତର ପ୍ରତିମା ରହିଛି । ଏହା ଗୋଟିଏ କଳା ଗ୍ରାନାୟତପଥରରେ 4.9ମିଟର ଉଛ ଓ 7.6 ପ୍ରସ୍ତ ବିଶିଷ୍ଟ । ଏହି ପାହାଡ ଉପରୁ ମହିଶୂର ସହରର ବିହଙ୍ଗମ ଦ୍ରୁଷ୍ଟି ଦେଖାଯାଇଥାଏ । ପାହାଡ ଶିଖରରୁ କରଞ୍ଜି ହ୍ରଦ ଓ ଅନେକ କ୍ଷୁଦ୍ର ମନ୍ଦିର ଦେଖାଯାଇଥାଏ । କିମ୍ବଦନ୍ତୀ କିମ୍ବଦନ୍ତୀ କହେ , ଦେବୀ ଚାମୁଣ୍ଡେଶ୍ୱରୀ ମହିଷାସୁର ଅସୁରକୁ ତୀବ୍ର ଯୁଦ୍ଧ ପରେ ବଧ କରିଥିଲେ । ସେଥି ପାଇଁ ଦେବୀ ଙ୍କୁ  "ମହିଷାସୁର ମର୍ଦିନୀ"  ଭାବରେ ମଧ୍ୟ କୁହାଯାଏ । . ପୁରାଣ ଅନୁସାରେ ଏହି ପାହାଡକୁ ମହାବଳାଚଳ କୁହାଯାଏ । ଏଠାରେ 2ଟି ପ୍ରାଚୀନ ମନ୍ଦିର ରହିଛି । ଚାମୁଣ୍ଡେଶ୍ୱରୀଙ୍କ ମନ୍ଦିର ସହ ମହାବଳେଶ୍ୱରଙ୍କ ମନ୍ଦିର ମଧ୍ୟ ରହିଛି । ଏଠି ମଧ୍ୟରୁ ମହାବଳେଶ୍ୱର ମନ୍ଦିର ବେଶି ପ୍ରାଚୀନ । ଗ୍ୟାଲେରି ପୁନଶ୍ଚ ଦେଖଣା ; 1001 . ବାହାର ଲିଙ୍କ
ଦୁର୍ଗା ବାଇ ବ୍ୟୋମ  (1973ରେ ଜନ୍ମଗ୍ରହଣ କରିଥିଲେ) ଜଣେ ଭାରତୀୟ କଳାକାର ଅଟନ୍ତି  । ସେ ଆଦିବାସୀ କଳାର ଗୋଣ୍ଡ ପରମ୍ପରାରେ କାର୍ଯ୍ୟ କରୁଥିବା ଭୋପାଳରେ ଅବସ୍ଥାପିତ ଜଣେ ପ୍ରମୁଖ ମହିଳା କଳାକାରଙ୍କ ମଧ୍ୟରୁ ଜଣେ ଅଟନ୍ତି । ଦୁର୍ଗାଙ୍କର ଅଧିକାଂଶ କାର୍ଯ୍ୟ ତାଙ୍କ ଜନ୍ମସ୍ଥାନ ମଧ୍ୟପ୍ରଦେଶର ମଣ୍ଡଳ ଜିଲ୍ଲାର ବାରବାସପୁରରେ ଅବସ୍ଥିତ । ସେ ଅନେକ ପ୍ରକାଶନ ପାଇଁ ଚିତ୍ରକଳା ସୃଷ୍ଟି କରିଛନ୍ତି ଏବଂ ତାଙ୍କର କାର୍ଯ୍ୟଗୁଡିକୁ ବହୁଳ ଭାବରେ ପ୍ରଦର୍ଶିତ କରିଛନ୍ତି । 2022 ମସିହାରେ ତାଙ୍କୁ କଳା କ୍ଷେତ୍ରରେ ଅବଦାନ ପାଇଁ ଭାରତ ସରକାର ତାଙ୍କୁ ପଦ୍ମଶ୍ରୀ ପ୍ରଦାନ କରିଥିଲେ । ପ୍ରାରମ୍ଭ ଜୀବନ ଦୁର୍ଗା ବାଇ ବ୍ୟୋମ ମଧ୍ୟପ୍ରଦେଶର ବୁରବସପୁରରେ ଜନ୍ମଗ୍ରହଣ କରିଥିଲେ । ଛଅ ବର୍ଷ ବୟସରେ ସେ ନିଜ ମା ଙ୍କଠାରୁ ଡିଜିନା କଳା ଶିଖିଲେ, ଯାହା ବିବାହ ଏବଂ ଅମଳ ପର୍ବ ସମୟରେ ଘରର ଭିତର ଓ ବାହାର କାନ୍ଥ ଏବଂ ଚଟାଣରେ ଜ୍ୟାମିତିକ ଢାଞ୍ଚାରେ ଚିତ୍ର କରିବାର ଏକ ରୀତିନୀତି ଅଟେ । ତାଙ୍କର ପ୍ରାରମ୍ଭିକ ଡିଜିନା କାର୍ଯ୍ୟକୁ ତାଙ୍କ ସମ୍ପ୍ରଦାୟର ଲୋକମାନେ ବହୁଳ ଭାବରେ ପ୍ରଶଂସା କରିଥିଲେ । ବୃତ୍ତି ତାଙ୍କ ଜେଜେମା ଙ୍କ ସହ କାହାଣୀ ଶୁଣିବା ଏବଂ ତାଙ୍କ ମା ଙ୍କ ଅଧୀନରେ ପରାମର୍ଶ ନେବା, ପ୍ରାରମ୍ଭିକ ବର୍ଷରେ ଦୁର୍ଗା ବାଇଙ୍କ କଳା ପାଇଁ ବିଶେଷ ଅବଦାନ ଦେଇଥିଲା । ଦୁର୍ଗା ବାଇ ବ୍ୟୋମ ୧୯୯୬ ମସିହାରେ ଭୋପାଳର ଇନ୍ଦିରା ଗାନ୍ଧୀ ରାଷ୍ଟ୍ରିୟ ମାନବ ସଂଗ୍ରହାଳୟଦ୍ୱାରା ଆୟୋଜିତ ଏକ କଳାକାର ଶିବିରରେ ତାଙ୍କର ସୃଜନ ଯାତ୍ରା ଆରମ୍ଭ କରିଥିଲେ । 15 ବର୍ଷ ବୟସରେ ଦୁର୍ଗାବାଇ ଏକ ମାଟି ଓ କାଠ ଶିଳ୍ପୀ ସୁଭାଷ ବ୍ୟୋମଙ୍କୁ ବିବାହ କରିଥିଲେ । ଦୁର୍ଗାବାଇ ଏବଂ ସୁବାଶ ଏକତ୍ର ଏକ କର୍ମଶାଳା ନିଅନ୍ତି ଏବଂ ଅଂଶଗ୍ରହଣକାରୀମାନଙ୍କୁ ଗୋଣ୍ଡ ପେଣ୍ଟିଙ୍ଗର ଅବିଚ୍ଛେଦ୍ୟ ଉପାଦାନଗୁଡ଼ିକୁ ଶିକ୍ଷା ଦେଉଥିବାବେଳେ ଆଧୁନିକୀକରଣଦ୍ୱାରା ସେମାନଙ୍କ ଚିତ୍ର ମାଧ୍ୟମରେ ପରିବର୍ତ୍ତନ ଆଣିଥିଲେ । ଦୁର୍ଗାବାଇଙ୍କ କୌଶଳଦ୍ୱାରା ପ୍ରଭାବିତ ହୋଇ ଜଙ୍ଗ ସିଂ ଶ୍ୟାମ ତାଙ୍କୁ ଉତ୍ସାହିତ କରିଥିଲେ ଏବଂ ପରାମର୍ଶ ଦେଇଥିଲେ ଯେ ସେମାନେ ବର୍ଷ ବର୍ଷ ଧରି ଯାହା କରିଛନ୍ତି ତାହା ପୁନରାବୃତ୍ତି ନକରନ୍ତୁ କିନ୍ତୁ ନୂତନ ଜିନିଷ ଦେଖାଇବା ପାଇଁ ସେମାନଙ୍କ ଦକ୍ଷତାକୁ ବ୍ୟବହାର କରନ୍ତୁ । ତାଙ୍କ ବିଷୟଗୁଡିକ ଆଦିବାସୀ ଲୋକନୃତ୍ୟ ଏବଂ ପୁରାଣରେ ମୂଳତଃ ଏବଂ ମୁଖ୍ୟତଃ ଗୋଣ୍ଡ ପ୍ରଧାନ ସମ୍ପ୍ରଦାୟର ପାନ୍ଥେନ୍ ଏବଂ ଲୋକପ୍ରିୟ ଲୋକନୃତ୍ୟରୁ ଅଙ୍କିତ ହୋଇଥାଏ । ୧୯୯୬ ରେ, ସହଯୋଗୀ ଗୋଣ୍ଡ କଳାକାର ଆନନ୍ଦ ସିଂ ଶ୍ୟାମ ତାଙ୍କୁ ମଧ୍ୟପ୍ରଦେଶର ଭାରତ ଭବନରେ ତାଙ୍କ କାର୍ଯ୍ୟ ପ୍ରଦର୍ଶନ କରିବାକୁ ଆମନ୍ତ୍ରଣ କରିଥିଲେ । ସେହି ଦିନଠାରୁ, ଦୁର୍ଗାବାଇଙ୍କର ଚିତ୍ର ଭାରତ ତଥା ଏହାର ଆଖପାଖରେ ଏବଂ ବିଦେଶରେ ପ୍ରଦର୍ଶନୀ ରହିଆସିଛି । ତାଙ୍କର ପ୍ରଥମ ବିମାନ ଯାତ୍ରା ଏବଂ ଫ୍ରାଙ୍କଫୋର୍ଟ୍ ବୁକ୍ ମେଳାରେ ବିଦେଶ ଗସ୍ତକୁ ଚିହ୍ନିବା ପାଇଁ ଦୁର୍ଗା ବାଇ ଗୋଣ୍ଡ ଶୈଳୀରେ ବିମାନରେ ଅନେକ ଚିତ୍ର କରିଥିଲେ । ତାଙ୍କର ପ୍ରତ୍ୟେକ ଚିତ୍ର ଗୋଣ୍ଡ ପୁରାଣର ପ୍ରତ୍ନତତ୍ତ୍ୱ ଦୃଶ୍ୟଦ୍ୱାରା ଅନୁପ୍ରାଣିତ ହୋଇ ତାଙ୍କ ଦସ୍ତଖତ ଶୈଳୀର ଅବିଶ୍ୱାସନୀୟ ଗୀତ ଏବଂ ଅହେତୁକ କଳ୍ପନା ସୃଷ୍ଟି କରିଥିଲା ।
ଇଣ୍ଟ୍ରାଓସିଅସ ଇନଫ୍ୟୁଜନ  (ଇଂରାଜୀ ଭାଷାରେ / ) କୁହାଯାଏ ଯେତେବେଳେ ଅସ୍ଥି ମଜ୍ଜାରେ ଏକ ବିଶେଷ ଧରଣର ଛୁଞ୍ଚି ମାଧ୍ୟମରେ ଏକ ଇଞ୍ଜେକସନ ଦିଆଯାଏ  । ଯେତେବେଳେ ଅସ୍ଥି ମଧ୍ୟରେ ତରଳ ପଦାର୍ଥ ଏବଂ ଔଷଧ ସ‌ହଜରେ ବା ଶୀଘ୍ର ଉପଲବ୍‌ଧ ହୁଏ ନାହିଁ ସେତେବେଳେ ଏହି ଉପାୟ ଅବଲମ୍ବନ କରାଯାଏ । ଏହା ସାଧାରଣତଃ ଶିରାଭ୍ୟନ୍ତର ଇଞ୍ଜେକସନ ଅପେକ୍ଷା ଅଧିକ ଦ୍ରୁତ ଅଟେ, ଏହା ୨୦ ସେକେଣ୍ଡ ମଧ୍ୟରେ ପ୍ରବେଶ କରାଯାଇପାରିବ । ଏହି ନମୁନାରୁ ରକ୍ତ ପରୀକ୍ଷା ମଧ୍ୟ କରାଯାଇପାରେ । ଏହାର ପ୍ରସ୍ତୁତିରେ ପ୍ରଥମେ ଏହି ଅଞ୍ଚଳକୁ ନିର୍ଜିବାଣୁକରଣ କରାଯାଏ ଏବଂ ସମ୍ଭାବ୍ୟ ସ୍ଥାନୀୟ ନିଶ୍ଚେତକ ବ୍ୟବହାର କରାଯାଏ । ଡ୍ରିଲ ବ୍ୟବହାର କରିବାବେଳେ, ପ୍ରଥମ ପଦକ୍ଷେପ ହେଉଛି ଛୁଞ୍ଚିକୁ ହାଡ଼ ଉପରେ ୯୦ ଡିଗ୍ରୀରେ ରଖି ଚର୍ମ ମଧ୍ୟ ଦେଇ ହାଡକୁ ଆସିବା ଠେଲିବା  ଏହି ସମୟରେ ଡ୍ରିଲ୍ କିଛି ନିମ୍ନ ଚାପ ସହିତ ସକ୍ରିୟ ହୋଇଥାଏ । ବୟସ୍କମାନଙ୍କରେ ପ୍ରକ୍ସିମାଲ ଟିବିଆ ଏବଂ ହ୍ୟୁମରସ ମୁଣ୍ଡ ସ୍ଥାନରେ ସାଧାରଣତଃ ଏହା ବ୍ୟବହୃତ ହେଉଥିବାବେଳେ ଶିଶୁମାନଙ୍କ ମଧ୍ୟରେ ଡିଷ୍ଟାଲ ଫିମର ଏବଂ ପ୍ରକ୍ସିମାଲ୍ ଟିବିଆରେ ସାଧାରଣତଃ ବ୍ୟବହୃତ ହୁଏ । ପ୍ରକ୍ସିମାଲ୍ ଟିବିଆ ପାଇଁ ସ୍ଥାନ: ଟିବିଆ ଟ୍ୟୁବରୋସିଟିର ଏକ ଆଙ୍ଗୁଠି ତଳକୁ ଓ ସାମାନ୍ୟ ଭିତର ପାଖକୁ ଏହା କରାଯାଏ । ସଫଳତାର ଲକ୍ଷଣ ମଧ୍ୟରେ ଏକ ସ୍ଥିର ଛୁଞ୍ଚି, ଅସ୍ଥି ମଜ୍ଜାକୁ ଶୋଷଣ କରିବାର କ୍ଷମତା ଏବଂ ସାଧାରଣ ସାଲାଇନ୍   ସାହାଯ୍ୟରେ ଧୋଇବା କ୍ଷମତା ଆବଶ୍ୟକ । ଇଞ୍ଜେକସନ ଯନ୍ତ୍ରଣାକୁ ହ୍ରାସ କରିବା ପାଇଁ ବୟସ୍କଙ୍କଠାରେ ୧୦ ମିଲି ଧୋଇବା/ ଫ୍ଲାସ୍ କରିବା ପୂର୍ବରୁ ୨୦ ମିଗ୍ରା ୨% ଲିଡୋକେନ ଦିଆଯାଏ । ତାପରେ ଛୁଞ୍ଚି ସ୍ଥିର ରଖାଯାଏ । ଯେ କୌଣସି ଶିରାଭ୍ୟନ୍ତରେ   ଦିଆଯାଉଥିବା ଔଷଧ ଏଠାରେ ଦିଆଯାଇପାରେ, କଣ୍ଟ୍ରାସ୍ଟ ଏଜେଣ୍ଟ ମଧ୍ୟଦିଆଯାଇପାରେ । ଏହି ଉପକରଣକୁ ୨୪ ଘଣ୍ଟା ପର୍ଯ୍ୟନ୍ତ ବ୍ୟବହାର କରାଯାଇପାରିବ । ଏହି ପଦ୍ଧତି ୧୯୨୦ରୁ ୧୯୪୦ ଦଶକରେ ବିକଶିତ ହୋଇଥିଲା ।
ଆକଣ୍ଡ୍ରୋପ୍ଲାସିଆ  (ଇଂରାଜୀ ଭାଷାରେ ) ଏକ ଜେନେଟିକ ରୋଗ   ଯାହାଦ୍ୱାରା ରୋଗୀ ବାମନ   ହୋଇଯାଏ  । ଏହି ରୋଗରେ ବାହୁ ଓ ଗୋଡ଼ ଛୋଟ ହୋଇଯାଏ କିନ୍ତୁ ମୁଣ୍ଡ ଓ ଅବୟବ ବ୍ୟତୀତ ଅନ୍ୟ ଅଂଶର   ଦୈର୍ଘ୍ୟ ସଠିକ ଥାଏ । ଆକଣ୍ଡ୍ରୋପ୍ଲାସିଆ ପୁରୁଷ ରୋଗୀଙ୍କର ଉଚ୍ଚତା ପ୍ରାୟ ୧୩୧ ସେମି ଓ ମହିଳାଙ୍କର ୧୨୩ ସେମି ହୁଏ । ଏମାନଙ୍କର ମୁଣ୍ଡ ବଡ଼ ଓ ଉନ୍ନତ କପାଳ ଥାଏ । ଅନ୍ୟମାନଙ୍କ ଭଳି ସାଧାରଣ ବୁଦ୍ଧି   ଥାଏ । ଫାଇବ୍ରୋବ୍ଲାସ୍ଟ ଗ୍ରୋଥ ଫ୍ୟାକ୍ଟର ରିସେପ୍ଟର ୩ ବା ଏଫଜିଏଫଆର୩  ( 3) ଜିନର ମ୍ୟୁଟେସନ ଯୋଗୁ ଏହି ରୋଗ ହୁଏ  । ଶତକଡ଼ା ୮୦ ଭାଗ ରୋଗୀଙ୍କର ପ୍ରାକ୍ ବିକାଶ ସମୟରେ ନୂତନ ମ୍ୟୁଟେସନ ଫଳରେ ଏ ରୋଗ ହୁଏ । ବାକି ଅନ୍ୟ କେଶ୍‌ରେ ପିତାମାତାଙ୍କ ମଧ୍ୟରୁ ଜଣକଠାରୁ ବଂଶାନୁକ୍ରମ    '   ଭାବରେ ଅଟୋସୋମାଲ ଡୋମିନାଣ୍ଟ   ଜିନ ଯୋଗୁ ବିସ୍ତାର ହୁଏ । ଦୁଇଟି ପ୍ରଭାବିତ ଜିନ ଥିଲେ ରୋଗୀ ବଞ୍ଚିପାରେନାହିଁ । ଲକ୍ଷଣ ଦେଖି ରୋଗ ନିର୍ଣ୍ଣୟ ସ‌ହଜରେ କରିହୁଏ କିନ୍ତୁ ସନ୍ଦେହ ହେଲେ ଜେନେଟିକ ଟେଷ୍ଟିଙ୍ଗ   କରାଯାଏ । ରୋଗୀ ଚିକିତ୍ସାରେ ସାହାଯ୍ୟକାରୀ ଦଳ   ଓ ଗ୍ରୋଥ ହରମୋନ ଥେରାପି   ଆବଶ୍ୟକ ହୁଏ । ରପଗ ଜଟିଳ ହୋଇ କାନ ସଂକ୍ରମଣ  , ଲର୍ଡ଼ୋସିସ  , କଟି ଯନ୍ତ୍ରଣା, ସ୍ପାଇନାଲ ସ୍ଟେନୋସିସ  ( : ), ମୋଟାପଣ, ହାଇଡ୍ରୋସେଫଲସ   ଓ ଅବସ୍ଟ୍ରକ୍ଟିଭ ସ୍ଲିପ ଆପନିଆ ହେବା ପୂର୍ବରୁ ପ୍ରତିଷେଧ ବ୍ୟବସ୍ଥା କରିବା ଆବଶ୍ୟକ  । ସାଧାରଣ ବ୍ୟକ୍ତିଙ୍କ ଆୟୁଷଠାରୁ ଏମାନଙ୍କ ଆୟୁଷ ୧୦ ବର୍ଷ କମ୍ ରହେ । ୨୭,୫୦୦ ଲୋକରେ ଜଣକୁ ଏହି ରୋଗ ହୁଏ । ଡେନମାର୍କ ଓ ଲାଟିନ ଆମେରିକାରେ   ଏହି ହାର ଅଧିକ ଅଛି । ସବୁଠୁ ଛୋଟ ବୟପ୍ରାପ୍ତ ମଣିଷ ଜ୍ୟୋତି ଆମଗେ  ର ଉଚ୍ଚତା ୬୨.୮ ସେ:ମି: ଥିବା ରେକର୍ଡ଼ ହୋଇଛି ।
ବିମଳ ଜେନା, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିବା ଜଣେ ଓଡ଼ିଆ କବି । ୨୦୧୩ ମସିହାରେ ନିଜ କବିତା ସଂକଳନ  "ଆକାଶ ଭଲରେ ଥାଉ"  ପାଇଁ ତାଙ୍କୁ ଏହି ପୁରସ୍କାର ମିଳିଥିଲା । ବିମଳଙ୍କ ଜନ୍ମ ୧୯୫୩ ମସିହାରେ କେନ୍ଦୁଝର ଜିଲ୍ଲା ନନ୍ଦିପଦାର ଓରାଳିରେ ହୋଇଥିଲା । ସେ ବର୍ତ୍ତମାନ କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ମଣ୍ଡଳୀରେ ଓଡ଼ିଆ ଭାଷାକୁ ପ୍ରତିନିଧିତ୍ୱ କରୁଛନ୍ତି ।
ବିଞ୍ଜଦର୍‌ହ ଜଳପ୍ରପାତ ମୟୁରଭଞ୍ଜର  'ବିଜାତଳା' ଠାରେ ଅବସ୍ଥିତ । ଅପରୁପ ପ୍ରାକୃତିକ ସୌନ୍ଦର୍ଯ୍ୟ ସାଙ୍ଗକୁ ପଶୁପକ୍ଷୀଙ୍କ ଆଗମନ ଏହାର ସୌନ୍ଦର୍ଯ୍ୟକୁ ବହୁଗୁଣିତ କରିଥାଏ । କାହିଁ କେଉଁ କାଳରୁ ଜଳପ୍ରପାତର ଉପର ମୁଣ୍ଡରେ ପ୍ରାୟ ୫୦ ଫୁଟ ଉଚ୍ଚତାରେ ଏକ ଗୁମ୍ଫା ଭିତରେ ପୁଜାପାଇ ଆସୁଛନ୍ତି ଓଁ ବାବା । ଗମନ ଗମନ ମୟୁରଭଞ୍ଜ ଜିଲ୍ଲାର ଆଦିବାସୀ ଅଧୁଷିତ ବାମନଘାଟୀ ଉପଖଣ୍ଡ ଅନ୍ତର୍ଗତ ବିଜାତଳା ବ୍ଲକର ସରଗଡା ପଞ୍ଚାୟତର ଅଖ୍ୟାତ ପଲ୍ଲୀ ଦଳେଇଢିହି ଗ୍ରାମ‌ । ପାଟପୁର ଛକଠାରୁ ମାତ୍ର ୧୫ କି.ମି ଦୁର ଏବଂ ଗାଁରୁ ପାଦଚଲା ରାସ୍ତାରେ ଗଲେ ୧ କି.ମି ଦୁରରେ ପଡେ ବିଞ୍ଜଦର୍‌ହ ଜଳପ୍ରପାତ । କିମ୍ବଦନ୍ତୀ ଜଙ୍ଗଲର ପଶୁ ପକ୍ଷୀ ତୃଷା ମେଣ୍ଟାଇବା ପାଇଁ ଏଠାରେ ସୃଷ୍ଟ ଗଭୀର ଜଳାଶୟକୁ ଆସିଥାନ୍ତି । ଦିନକର ଘଟଣା ଗୟଳଟିଏ ପାଣି ପିଇବାକୁ ଆସିଥିବା ସମୟରେ ଏକ ବୃହତ୍ କାୟ ସର୍ପର ଆବିର୍ଭାବ ହେଲା ଏବଂ ଗୟଳକୁ ଗିଳିଦେଲା । ହଜମ ପାଇଁ ଚିରାଚରିତ ଢଙ୍ଗରେ ନିକଟରେ ଥିବା ଏକ ଅର୍ଜୁନ ଗଛରେ ଗୁଡେଇ ହେବା ସମୟରେ ଗୟଳର ଶିଙ୍ଘ ସାପ ପେଟରେ ପଶି ଯାଇ ସାପ ପେଟ ଫାଟିଯାଇଥିଲା । ଘଟଣାସ୍ଥଳେ ଉଭୟଙ୍କ ମୃତ୍ୟୁ ହୋଇଥିଲା । ଉକ୍ତ ଘଟଣାକ୍ରମେ ସ୍ଥାନଟିର ନାମ ଯଥାର୍ଥତା ପ୍ରତିପାଦନ କରେ । ଆଦିବାସୀଙ୍କ ଭାଷାରେ ବିଞ୍ଜର ଅର୍ଥ ସାପ, ଦର୍‌ହର ଅର୍ଥ ଜଳାଶୟ । ଜଳାଶୟର ଗଭୀରତା ମାପିବାକୁ ଚେଷ୍ଟା କରି ନିଷ୍ଫଳ ହେବାର ଉପାଖ୍ୟାନ ରହିଛି ।
ବିଶ୍ୱ ରକ୍ତଦାନ ଦିବସ ପ୍ରତିବର୍ଷ ଜୁନ ୧୪ ତାରିଖରେ ପାଳିତ ହୁଏ । ୨୦୦୪ ମସିହାରୁ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ଏହି ଦିନକୁ ରକ୍ତଦାନ ଦିବସ ରୂପେ ଘୋଷଣା କରାଯାଇଛି । ଏହାର ମୂଳ ଉଦ୍ଦେଶ୍ୟ ହେଉଛି ସୁରକ୍ଷିତ ରକ୍ତ ଦାନର ଆବଶ୍ୟକତା ବିଷୟରେ ସଚେତନତା ସହ ପ୍ରୋତ୍ସାହନ ସୃଷ୍ଟି କରିବା । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିଶ୍ୱ ସାର୍ବଜନିକ ସ୍ୱାସ୍ଥ୍ୟ ରକ୍ଷା ଅଭିଯାନ ଅନ୍ତର୍ଗତ ଯେଉଁ ଆଠୋଟି କାର୍ଯ୍ୟକ୍ରମ ପାଳିତ ହେଉଅଛି, ତନ୍ମଧ୍ୟରୁ ବିଶ୍ୱ ରକ୍ତଦାନ ଦିବସ ଅନ୍ୟତମ । ଅନ୍ୟ ସାତୋଟି ହେଲା, .ବିଶ୍ୱ ମ୍ୟାଲେରିଆ ଦିବସ, ବିଶ୍ୱ ଟୀକାକରଣ ସପ୍ତାହ,ବିଶ୍ୱ କ୍ଷୟରୋଗ ଦିବସ,ବିଶ୍ୱ ତମାଖୁ ଦିବସ,ବିଶ୍ୱ ହେପାଟାଇଟିସ ଦିବସ,ବିଶ୍ୱ ସ୍ୱାସ୍ଥ୍ୟ ଦିବସ ଓ ବିଶ୍ୱ ଏଡସ୍ ଦିବସ । ରକ୍ତଦାନର ଆବଶ୍ୟକତା ଟ୍ରାନସ୍‌ଫ୍ୟୁଜନ ପ୍ରଣାଳୀରେ ରକ୍ତଦାନଦ୍ୱାରା ଜୀବନ ନାଶକାରୀ ଅନେକ ରୋଗରୁ ଲୋକଙ୍କୁ ରକ୍ଷା କରାଯାଇପାରୁଛି । ଅନେକ ପ୍ରକାର ଜଟିଳ ଅସ୍ତ୍ରୋପଚାର ନିମିତ୍ତ ରକ୍ତର ଆବଶ୍ୟକତା ରହିଛି ଏବଂ ଏହି ରକ୍ତ ଅଭାବରେ ଅସ୍ତ୍ରୋପଚାର ହୋଇପାରିବ ନାହିଁ । ପୁଣି କୌଣସି ଦୁର୍ଘଟଣା ଜନିତ ରକ୍ତସ୍ରାବ କିମ୍ବା ଶିଶୁ ପ୍ରସବ ସମୟରେ ଅତ୍ୟଧିକ ରକ୍ତସ୍ରାବ ଯୋଗୁଁ ରୋଗୀ ମୃତ୍ୟୁ ମୁଖରେ ପଡିବାର ସମ୍ଭାବନା ଥିବାରୁ ସେଭଳି ସ୍ଥଳରେ ରୋଗୀପାଇଁ ରକ୍ତ ନିତାନ୍ତ ଆବଶ୍ୟକ ହୁଏ । ତେବେ ସୁରକ୍ଷିତ ରକ୍ତ ସହିତ ଉପଯୁକ୍ତ ଗ୍ରୁପର ରକ୍ତ ନ ମିଳିଲେ ତାହା ପୁଣି ଜୀବନ ପ୍ରତି ବିପଦ ସୃଷ୍ଟି କରିଥାଏ । ମଣିଷ ଶରୀରର ରକ୍ତର କୌଣସି ବିକଳ୍ପ ନ ଥିବାରୁ ରକ୍ତ ଦାନ ମାଧ୍ୟମରେ ଏହା ସଂଗ୍ରହ କରିବା ଜରୂରୀ ହୋଇପଡିଛି । ଏହି ଉଦ୍ଦେଶ୍ୟରେ ବ୍ଳଡ ବ୍ୟାଙ୍କମାନ ପ୍ରତିଷ୍ଠା କରାଯାଇ ରକ୍ତ ଦାନ ପାଇଁ ଲୋକଙ୍କୁ ଉତ୍ସାହିତ କରାଯାଉଛି ।
ଉପାସନା ମହାପାତ୍ର  (ଜନ୍ମ: ୨୦ ଜୁନ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ସର୍ବକନିଷ୍ଠା ବିଧାୟିକା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉପାସନା ୧୯୯୭ ମସିହାର ଜୁନ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଲଲାଟେନ୍ଦୁ ବିଦ୍ୟାଧର ମହାପାତ୍ର ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାକୁ ତିନି ଥର ନିର୍ବାଚିତ ହୋଇଥିଲେ ଓ ତାଙ୍କ ମାଆଙ୍କ ନାମ ନମିତା ମହାପାତ୍ର । ସେ ବକ୍ସି ଜଗବନ୍ଧୁଙ୍କର ବଂଶଧର । ସେ ଭୁବେଶ୍ୱର ଓ କଟକର ବେସରକାରୀ ବିଦ୍ୟାଳୟରେ ପଢ଼ୁଥିଲେ ଏବଂ ପରେ ୨୦୧୫ ମସିହାରେ ମୁମ୍ବାଇ ସ୍ଥିତ ସୋଫିଆ କଲେଜରୁ ତାଙ୍କର ଉଚ୍ଚଶିକ୍ଷା ଶେଷ କରିଥିଲେ । ରାଜନୈତିକ ଜୀବନ ଉପାସନା ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ତାଙ୍କ ବାପାଙ୍କ ମୃତ୍ୟୁ ପରେ ସେ ରାଜନୀତିରେ ଯୋଗ ଦେଇଥିଲେ । କିନ୍ତୁ ୨୦୧୪ ଭାରତୀୟ ସାଧାରଣ ନିର୍ବାଚନ ସମୟରୁ ସେ ରାଜନୈତିକ ଚର୍ଚ୍ଚାରେ ଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବ୍ରହ୍ମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୫,୭୮୩ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଉମାକାନ୍ତ ସାମନ୍ତରାୟଙ୍କୁ ୯,୮୩୦ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ଜୁନ ୨୦୧୯ ମସିହାରେ, ମୁମ୍ବାଇରେ ବାସ କରୁଥିବା ବ୍ୟବସାୟୀ ଶୁଭ୍ରାଂଶୁ ଶେଖର ବିଶ୍ୱାଳଙ୍କ ସହିତ ତାଙ୍କ ବିବାହ ପାଇଁ ଲଗ୍ନ କରାଯାଇଥିଲା । ୧୭ ଫେବୃଆରୀ ୨୦୨୧ରେ, ଉଭୟଙ୍କର ବିବାହ ହୋଇଥିଲା ।
ମାଣିକେଶ୍ୱର ଦେଉଳ ଖ୍ରୀଷ୍ଟୀୟ ନବମ ଶତାବ୍ଦୀରେ କଟକ ଜିଲ୍ଲାର ଶୁକ୍ଳେଶ୍ୱର ଗ୍ରାମରେ ନିର୍ମିତ ଏକ ପ୍ରାଚୀନ ଉତ୍କଳୀୟ ଶୈବ ମନ୍ଦିର । ଏହା ବିରୂପା ନଦୀର ନିକଟବର୍ତ୍ତୀ ଓ ରତ୍ନଗିରିର ବୌଦ୍ଧ କୀର୍ତ୍ତିରାଜିରୁ ୨୦ କିଲୋମିଟର ଦକ୍ଷିଣରେ ଅବସ୍ଥିତ । ଇତିହାସ ରତ୍ନଗିରି ନିକଟରେ ଭୌମକର ବଂଶ, ରାଜଧାନୀ କରି ଶାସନ କରୁଥିଲେ । ସେହି କାଳରେ ମାଣିକେଶ୍ୱର ଓଡ଼ିଶାର ସବୁଠାରୁ ବଡ଼ ମନ୍ଦିର ମଧ୍ୟରୁ ଅନ୍ୟତମ ହୋଇଥିବା ଅନୁମେୟ । ବାଡ଼ର ମାପ ଅନୁଧ୍ୟାନ କଲେ ଏହା ବର୍ତ୍ତମାନ ସୁଦ୍ଧା ଓଡ଼ିଶାର ପଞ୍ଚମ ସର୍ବବୃହତ୍ ଦେଉଳ ବୋଲି ପ୍ରମାଣିତ ହୁଏ  ପ୍ରଥମ ଚାରିଗୋଟି : କୋଣାର୍କ ସୂର୍ଯ୍ୟ ଦେଉଳ, ପୁରୀର ବଡ଼ଦେଉଳ, ଭୁବନେଶ୍ୱରର ଲିଙ୍ଗରାଜ ଓ କୋଣାର୍କ ମହାଗାୟତ୍ରୀଙ୍କ ଦେଉଳ  । ଶିଳ୍ପକଳା ଶିଳ୍ପଶାସ୍ତ୍ର ମତରେ ଦେଉଳଟି ପଞ୍ଚାୟତନ ଶୈଳୀର । ଆୟତାକାର କ୍ଷେତ୍ରର ମଧ୍ୟରେ ମୁଖ୍ୟ ମନ୍ଦିର ଥାଇ ତାହାର ଚାରି କୋଣରେ ଚାରିଗୋଟି କ୍ଷୁଦ୍ର ମନ୍ଦିର ପ୍ରତିଷ୍ଠିତ । ଏହି ଦେଉଳ ଗଢ଼ଣରେ ବ୍ୟବହୃତ ପଥର ରତ୍ନଗିରିରେ ବ୍ୟବହୃତ ପଥର ସଙ୍ଗେ ସାମଞ୍ଜସ୍ୟ ରଖିଛି । ଜଗମୋହନ ପରବର୍ତ୍ତୀ କାଳରେ  (ପ୍ରାୟ ୧୧ଶ ଶତାବ୍ଦୀ) ମିଶାହୋଇଛି  । ଏହାର ଶୈଳୀ ମୁଖ୍ୟ ଦେଉଳଠୁଁ ଭିନ୍ନ । ଜଗମୋହନର ଟିକେ ଆଗରେ ଏକ ବିରାଟ ମଣ୍ଡପର ଅସ୍ତିତ୍ୱ ମିଳିଛି । ଏହା ନାଟମନ୍ଦିର ହୋଇଥିବା ସମ୍ଭବ । କାରୁକାର୍ଯ୍ୟ ଗବେଷକ ଥମାସ୍ ଡନାଲ୍ଡସନ୍‌ଙ୍କ ମତରେ ଏହାର କାରୁକାର୍ଯ୍ୟ ଶୈଳୀ ରତ୍ନଗିରି ଓ ଭୁବନେଶ୍ୱର ଶିଶିରେଶ୍ୱର ଦେଉଳ ସଙ୍ଗେ ସମାନ । ରତ୍ନଗିରିରେ କାର୍ଯ୍ୟରତ ଶିଳ୍ପୀମାନେ ଏଠାରେ ମଧ୍ୟ କାମ କରିଥିବା ସମ୍ଭବପୂର୍ଣ୍ଣ । ଶୁକ୍ଳେଶ୍ୱରରେ ମିଳୁଥିବା ଅନେକ ଖୋଦେଇରୁ ଏଠାରେ ଦୀର୍ଘକାଳ ଧରି ଶିଳ୍ପକଳା ହେଉଥିବା ପ୍ରମାଣ ମିଳେ । ଏଣୁ ଅନେକ ସମୟର କାରୁକାର୍ଯ୍ୟ ପରିଦୃଷ୍ଟ । ଦେଉଳଟି ଶିବଙ୍କ ଉଦ୍ଦେଶ୍ୟରେ ହୋଇଥିଲେ ମଧ୍ୟ ଖୋଦେଇ ମଧ୍ୟରୁ ଅନେକ ବୈଷ୍ଣବ କିମ୍ବଦନ୍ତୀ ଆଧାରିତ । ଏଣୁ ନବମ ଶତାବ୍ଦୀର ମଧ୍ୟ ଭାଗରେ ବୈଷ୍ଣବ ମତବାଦର ପ୍ରାବଲ୍ୟ ଓ ଭୌମ ରାଜବଂଶଙ୍କ ବୈଷ୍ଣବ ଇଷ୍ଟଦେବ ଗ୍ରହଣ ଇତ୍ୟାଦି ଘଟଣାକୁ ଦେଖି ଏହି ସମୟରେ ମାଣିକେଶ୍ୱରଙ୍କ ଦେଉଳ ଗଠିତ ବୋଲି ଗବେଷକଙ୍କ ମତ । ପାର୍ଶ୍ୱଦେବତା ୭ମ-୮ମ ଶତାବ୍ଦୀର ଶୈବ ଦେଉଳଗୁଡ଼ିକରେ ସାଧାରଣତଃ ପାର୍ଶ୍ୱରେ ଗଣେଶ, କାର୍ତ୍ତିକେୟ ଓ ପାର୍ବତୀ ବିରାଜିତ ଥାଆନ୍ତି । କିନ୍ତୁ ମାଣିକେଶ୍ୱରରେ ଏହା ଅନୁସୃତ ହୋଇନାହିଁ । ଗୋଟିଏ ପାର୍ଶ୍ୱ ବିଗ୍ରହ ଆଉ ନାହାନ୍ତି । ଅନ୍ୟ ଦୁଇଗୋଟି ପାର୍ଶ୍ୱରେ ଶିବଙ୍କ ଭିକ୍ଷାଟନ ରୂପ ଓ ପାର୍ବତୀ ବିଗ୍ରହ ରହିଛନ୍ତି । ଏହି ଭିକ୍ଷାଟନ ମୂର୍ତ୍ତି ମାଣିକେଶ୍ୱରର ବୈଶିଷ୍ଟ୍ୟ ଓ ଭିକ୍ଷାଟନଙ୍କ ଏଭଳି ବିଶାଳ ଉତ୍କୃଷ୍ଟ ବିଗ୍ରହ ଓଡ଼ିଶାରେ ଅନ୍ୟତ୍ର ପରିଦୃଷ୍ଟ ହୁଏ ନାହିଁ । ମହିଷାସୁରମର୍ଦ୍ଦିନୀ ମାଣିକେଶ୍ୱରଙ୍କ ଦେଉଳର ଐଶାନ୍ୟ କୋଣରେ ଅନ୍ୟ ଏକ ଦେଉଳରେ ବିଶାଳ ମହିଷାସୁରମର୍ଦ୍ଦିନୀ ବିଗ୍ରହ ଆରାଧିତା । ଏହାଙ୍କ ଉଚ୍ଚତା ୭ ଫୁଟ ୬ ଇଞ୍ଚ ଓ ବୋଧ ହୁଏ ଏହି ବିଗ୍ରହ ଓଡ଼ିଶାର ସର୍ବବୃହତ୍ ଦୁର୍ଗା ମୂର୍ତ୍ତି । ଅବକ୍ଷୟ ଓ ବର୍ତ୍ତମାନ ଅବସ୍ଥା ବର୍ତ୍ତମାନ ସମସ୍ତ ବିମାନଗୁଡ଼ିକ ଭଗ୍ନ ଅବସ୍ଥାରେ ରହିଛି । ମୁଖ୍ୟ ଦେଉଳର ବିମାନ ଉପରେ ବରଗଛ ମାଡ଼ି ତାକୁ ଧ୍ୱଂସ କରିଦେଇଥିବାରୁ ବର୍ତ୍ତମାନ ଗର୍ଭଗୃହ ଓ ଜଗମୋହନ ଅଂଶରେ ଛାତ ନାହିଁ । ବିଭିନ୍ନ ଅଂଶରୁ ଖସିଥିବା ନାନା କାରୁକାର୍ଯ୍ୟରେ ପୂର୍ଣ୍ଣ ପଥର ଖଣ୍ଡଗୁଡ଼ିକ ଏବେ ସୁଦ୍ଧା ପଡ଼ିରହିଛି । କେତେକ ଅଂଶ ନିକଟରେ ପ୍ରତିଷ୍ଠିତ କ୍ଷୁଦ୍ର ସଙ୍ଗ୍ରହାଳୟ ଗୃହରେ ରଖାଯାଇଛି । ଅନେକ ଶିଳାଲିପି ଥିବା ଖଣ୍ଡ ପଡ଼ିଥିଲେହେଁ ସେଗୁଡ଼ିକ ଉପରେ ଗବେଷଣା ହୋଇନାହିଁ । ଦେଉଳଟି ପାଭାଗ ଉପର ଅଂଶ ଯାଏଁ ପୁନର୍ଗଠିତ ହୋଇପାରିଛି । ପଞ୍ଚାୟତନର କ୍ଷୁଦ୍ର ଦେଉଳଗୁଡ଼ିକ ପାଖାପାଖି ଭାଙ୍ଗିବା ଅବସ୍ଥାରେ ଥିଲେ ମଧ୍ୟ ଦ୍ୱାରବନ୍ଧଗୁଡ଼ିକ ରହିଛି ।
ରାମନାଥପୁରମ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ରମନଥପୁରମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାମନାଥପୁରମ ୯.୩୬୫୪ ଉତ୍ତର ଅକ୍ଷାଂଶ ଓ ୭୮.୮୩୬୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମନାଥପୁରମ ସହରର ମୋଟ ଜନସଂଖ୍ୟା ୬୬୩୬ ଅଟେ । ସେଥି ମଧ୍ୟରୁ ୪୮.୮୭% ଜଣ ପରୁଷ ହୋଇଥିବା ବେଳେ ୫୧.୧୩% ଜଣ ନାରୀ ଅଟନ୍ତି । ରାମନାଥପୁରମର ସାକ୍ଷରତା ହାର ୭୭.୭୧% ଅଟେ । ଏହା ଜାତୀୟ ହାରଠାରୁ -୧୨.୮୭% ପ୍ରତିଶତ କମ ଅଟେ । ସେଥିରୁ ୪୧.୪୯% ପ୍ରତିଶତ ପୁରୁଷ ଓ ୩୬.୨୩% ନାରୀ ଅଟନ୍ତି । ୧୦.୪୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ରାମନାଥପୁରମର ସରକାରୀ ଭାଷା ଅଟେ ।
ମମତା ଖରବ  (ଜନ୍ମ ୨୬ ଜାନୁଆରୀ ୧୯୮୨ ) ଭାରତୀୟ ଜାତୀୟ ମହିଳାହକି ଦଳର ଜଣେ ପୂର୍ବତନ ଖେଳାଳି ତଥା ଅଧିନାୟିକା  । ,ତାଙ୍କର ଜନ୍ମ ହରିୟାଣା ରାଜ୍ୟର ରୋହତକଠାରେ ହେଇଥିଲା । . ୨୦୦୨ ମସିହାରେ ହେଇଥିବା କମନୱେଲ୍‌ଥ ଖେଳର ମହିଳା ହକିର ଫାଇନାଲରେ ମମତା ଗୋଲ ଦେବା ଯୋଗୁଁ ଭାରତୀୟ ମହିଳା ହକି ଦଳ ସ୍ୱର୍ଣ୍ଣ ପଦକ ବିଜୟୀ ହେଇପାରିଥିଲା । ମହିଳା ହକି ଖେଳକୁ ନେଇ ନିର୍ମିତ ହେଇଥିବା ହିନ୍ଦୀ ଫିଲ୍ମ  " ଚକ୍ ଦେ ଇଣ୍ଡିଆ " ରେ ମମତା ନିଜେ ମହିଳା ହକି ଖେଳାଳି କୋମଲ ଚଉତାଲା ନାମକ ଚରିତ୍ରରେ ଅଭିନୟ କରିଥିଲେ । ସେ ବର୍ତ୍ତମାନ ହରିୟାଣାରେ ପୋଲିସ ବିଭାଗରେ ଡେପୁଟି ସୁପରିନଟେଣ୍ଡେଣ୍ଟ ଭାବରେ କାର୍ଯ୍ୟରତ । . ତାଙ୍କୁ ଭାରତ ସରକାର ଅର୍ଜୁନ ପୁରସ୍କାରରେ ସମ୍ମାନିତ କରିଛନ୍ତି । ପ୍ରାରମ୍ଭିକ ଜୀବନୀ ଓ ଶିକ୍ଷା ହରିୟାଣାର ରୋହତକ ସହରର ମଡେଲ ଟାଉନ ଆଞ୍ଚଲରେ ତାଙ୍କ ପିତା ମାତା ରହନ୍ତି ଓ ମମତା ସେଠାକାର ସ୍କୁଲରେ ଶିକ୍ଷା ଲାଭ କରିଥିଲେ । ତାଙ୍କ ପିତା ହରିପାଳ ସିଂହ ଜଣେ ସ୍କୁଲ ଶିକ୍ଷକ ଓ ତାଙ୍କର ୬ ଜଣ ସନ୍ତାନ ସନ୍ତତି ଥିଲେ । ତେଣୁ ନିମ୍ମ ମଧ୍ୟବିତ୍ତ ପରିବାରର ମମତାଙ୍କୁ ତାଙ୍କର କ୍ରୀଡ଼ାବିଦ୍‌ ହେବାର ସ୍ୱପ୍ନ ପୂରଣ କରିବାକୁ କଠୋର ସଂଘର୍ଷ କରିବାକୁ ହେଇଥିଲା । ତଥାପି ସେ ଦୃଢ଼ ମନୋବଳ ସହିତ ସେ ରୋହତକ ବିଶ୍ୱବିଦ୍ୟାଳୟରୁ ଡିଗ୍ରୀ ଶିକ୍ଷା ପ୍ରାପ୍ତ କରି ପାରିବା ସହ ନିଜସ୍ୱ ଉଦ୍ୟମରେ ହକି ଖେଳିବା ସିଖୁଥିଲେ ।ସେ ହରିୟାଣାର ମହିଳାମାନଙ୍କ ପାଇଁ ଏକ ଦୃଷ୍ଟାନ୍ତ ବୋଲି କୁହାଯାଇଥାଏ । ତାଙ୍କ ଦୁଇ ଭଉଣୀ ପୁନମ ଓ ସୁଷମା ମଧ୍ୟ ଜାତୀୟ ସ୍ତରରେ ହକି ଖେଳିଛନ୍ତି । କ୍ରୀଡ଼ା ଅବଦାନ ଜୁନିଅର ସ୍ତରରେ ବିଭିନ୍ନ ଜାତୀୟ ହକି ପ୍ରତିଯୋଗୀତାରେ ରାଜ୍ୟ ତରଫରୁ ଖେଳି ମମତା ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ସେ ଜାତୀୟ ୨୧ ବର୍ଷରୁ କମ ଜୁନିଅର ଟୁର୍ଣ୍ଣାମେଣ୍ଟ , ୧୯୯୯ ମସିହାରେ ଖେଳିବା ସହ ୨୦୦୦ ମସିହାରେ ଅଲିମ୍ପିକ ପାଇଁ ଯୋଗ୍ୟତା ଅର୍ଜନ ତୁର୍ନାମେଣ୍ଟରେ ଖେଳି ଦଳକୁ ପ୍ରଥମ ସ୍ଥାନ ପାଇବାରେ ମୁଖ୍ୟ ଅଂଶ ଗ୍ରହଣ କରିଥିଲେ । କୁଆଲା ଲୁମପୁରଠାରେ ୨୦୦୦ ମସିହାରେ ହେଇଥିବା ୩ ଯ ମହିଳା ହକି ତୁର୍ନାମେଣ୍ଟରେ ଦଳ ପାଇଁ ସେ ବ୍ରୋଞ୍ଜ ପଦକ ଆଣିଥିଲେ । ଏହା ସହ ସେ ବିଶ୍ୱ କପ ସମେତ ବିଶ୍ୱର ସମସ୍ତ ମୁଖ୍ୟ ମହିଳା ହକି ପ୍ରତିଯୋଗୀତାରେ ଦେଶର ପ୍ରତିନିଧିତ୍ୱ କରିଥିଲେ ଓ ସମୟ କ୍ରମେ ଦଳର ଅଧିନାୟିକା ହେଇଥିଲେ । ତାଙ୍କର ଶ୍ରେଷ୍ଠ ପ୍ରଦର୍ଶନ ୨୦୦୨ ମସିହା କମନୱେଲ୍‌ଥ ମହିଳା ହକିରେ ରହିଥିଲା । ଏଥିରେ ଫାଇନାଲରେ ସେ ଗୋଲ ଦେଇ ଦଳ ପାଇଁ ସ୍ୱର୍ଣ୍ଣ ପଦକ ପାଇବାରେ ମୁଖ୍ୟ ଅଂଶ ନେଇଥିଲେ । ପୁରସ୍କାର ଓ ସମ୍ମାନ ମମତାଙ୍କୁ ତାଙ୍କର ଅବଦାନ ପାଇଁ ବହୁ ପୁରସ୍କାର ମିଳିଛି । ଭାରତ ସରକାର ତାଙ୍କୁ ୨୦୦୩ ମସିହାରେ ଅର୍ଜୁନ ପୁରସ୍କାର ଦେଇଥିଲେ । ହରିୟାଣା ରାଜ୍ୟ ସରକାର ମଧ୍ୟ ତାଙ୍କୁ ସମ୍ମାନ ଜନକ  " ଭୀମ ପୁରସ୍କାର "  ପ୍ରଦାନ କରିଥିଲେ । ତାଙ୍କୁ ରାଜ୍ୟ ସରକାର ପୋଲିସ ବାହିନୀରେ ଚାକିରି ପ୍ରଦାନ କରିଛନ୍ତି ଓ ସେ ବର୍ତ୍ତମାନ ହରିୟାଣା ପୋଲିସର ଜଣେ ଡେପୁଟି ସୁପେରିନଟେଣ୍ଡେନ୍ତ ଭାବରେ ଅବସ୍ଥାପିତ ।
ବାବୁଲାଲ ଦୋଶୀ, ୧୯୫୨ ମସିହାରେ କଟକଠାରେ କଳା ବିକାଶ କେନ୍ଦ୍ର ପ୍ରତିଷ୍ଠା କରିଥିଲେ । ଏହି କେନ୍ଦ୍ରରେ ନୃତ୍ୟ, ସଙ୍ଗୀତ, ନାଟକ ଓ ଅନ୍ୟାନ୍ୟ କଳା ଶିକ୍ଷା ପ୍ରଦାନ କରାଯାଉଥିଲା । ଗୁରୁ କେଳୁଚରଣ ମହାପାତ୍ର କଳା ବିକାଶ କେନ୍ଦ୍ରରେ ୧୯୫୩ରୁ ୧୯୬୫ ପର୍ଯ୍ୟନ୍ତ ନୃତ୍ୟ ଶିକ୍ଷା ଦେଉଥିଲେ । ଏହି କେନ୍ଦ୍ରରୁ ହିଁ ଆରମ୍ଭ ହୋଇଥିଲା ଓଡ଼ିଶୀ ନୃତ୍ୟର ଶାସ୍ତ୍ରୀୟ ମାନ୍ୟତା ପାଇବାର ଯଶଯାତ୍ରା ।
କାମାକ୍ଷାନଗର  (କ୍ରମିକ ସଂଖ୍ୟା: ୫୭) ଢେଙ୍କାନାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କାମାକ୍ଷାନଗର  (ବି), ଭୁବନ  (ବି), ଭୁବନ ବ୍ଳକ, ଢେଙ୍କାନାଳ ବ୍ଳକର କିଛି ଅଂଶ ଓ କାମାକ୍ଷାନଗର ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ କୁମାର ମଲ୍ଲିକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭବାନୀ ଶଙ୍କର ମହାପାତ୍ରଙ୍କଠାରୁ ୧୬୮୮୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ମସିହା ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ପ୍ରଫୁଲ୍ଲ କୁମାର ମଲ୍ଲିକ, ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଶତୃଘ୍ନ ଜେନାଙ୍କଠାରୁ ୨୦,୫୯୪ଟି ଭୋଟ ଅଧିକ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସିଲାଓ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ନାଳନ୍ଦା ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିଲାଓ ୨୫.୦୮୩୨ ଉତ୍ତର ଅକ୍ଷାଂଶ ଓ ୮୫.୪୨୭୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଲାଓ ସହରର ମୋଟ ଜନସଂଖ୍ୟା ୨୦୧୭୭ ଅଟେ । ସେଥି ମଧ୍ୟରୁ ୫୧.୯୬% ଜଣ ପରୁଷ ହୋଇଥିବା ବେଳେ ୪୮.୦୪% ଜଣ ନାରୀ ଅଟନ୍ତି । ସିଲାଓର ସାକ୍ଷରତା ହାର ୫୧.୬୨% ଅଟେ । ଏହା ଜାତୀୟ ହାରଠାରୁ ୧୩.୨୨% ପ୍ରତିଶତ କମ ଅଟେ । ସେଥିରୁ ୩୧.୦୨% ପ୍ରତିଶତ ପୁରୁଷ ଓ ୨୦.୬୧% ନାରୀ ଅଟନ୍ତି । ୧୯.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିଲାଓର ସରକାରୀ ଭାଷା ଅଟେ ।
ଶୁଭା ମୁଦଗଲ  (ଜନ୍ମ ୧ ଜାନୁଆରୀ ୧୯୫୯) ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତର ଜଣେ ଭାରତୀୟ ଗାୟକ ଅଟନ୍ତି  । ତାଙ୍କ ସଂଗୀତରେ ଖିଆଲ୍, ଥୁମ୍ରି, ଦାଦ୍ରା ଏବଂ ଇଣ୍ଡିଆନ ପପ୍ ଧାରା ଅନ୍ତର୍ଭୁକ୍ତ । ସେ ୨୦୦୦ ମସିହାରେ ପଦ୍ମଶ୍ରୀ ଗ୍ରହଣ କରିଛନ୍ତି । ପ୍ରାରମ୍ଭ ଜୀବନ ଶୁଭା ଆହ୍ଲାବାଦରେ ଏକ ଏକାଡେମିକ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ସ୍କନ୍ଦ ଗୁପ୍ତା ଏବଂ ଜୟା ଗୁପ୍ତା ଉଭୟ ଆହ୍ଲାବାଦ ବିଶ୍ୱବିଦ୍ୟାଳୟର ଇଂରାଜୀ ସାହିତ୍ୟର ପ୍ରଫେସର ଥିଲେ ଏବଂ ଉଭୟ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ଏବଂ କଥକ ପ୍ରତି ଗଭୀର ଆଗ୍ରହ ଦେଖାଉଥିଲେ । ଶୁଭାଙ୍କ ଜେଜେବାପା ପି.ସି ଗୁପ୍ତା ମଧ୍ୟ ଆହ୍ଲାବାଦ ବିଶ୍ୱବିଦ୍ୟାଳୟର ପ୍ରଫେସର ଥିଲେ । ଶିକ୍ଷା ଏବଂ ସଂଗୀତ ତାଲିମ ଶୁଭା ଆହ୍ଲାବାଦରେ ବଢିଥିଲେ ଏବଂ ସ୍କୁଲ ଶେଷ କରିବା ପରେ ସେଣ୍ଟ ମେରୀର କନଭେଣ୍ଟ ଇଣ୍ଟର କଲେଜରେ ପଢିଥିଲେ । ପିଲାଦିନେ, ସେ ଏବଂ ତାଙ୍କ ଭଉଣୀ ସେମାନଙ୍କ କଳା-ଭାବବାଦୀ ପିତାମାତାଙ୍କଦ୍ୱାରା କଥକ ଶିଖିବା ପାଇଁ ଏକ ନୃତ୍ୟ ଶ୍ରେଣୀକୁ ପଠାଯାଇଥିଲେ । ତଥାପି, ନୃତ୍ୟ ପ୍ରତି ତାଙ୍କର ଆଗ୍ରହ କେବେ ବି ମହାନ ନଥିଲା ଏବଂ ସେ ପଡ଼ୋଶୀର ଏକ ଅଣ-ବର୍ଣ୍ଣନା ନୃତ୍ୟ ଶ୍ରେଣୀରେ ଯୋଗଦେବା ତାଙ୍କୁ ଉଚ୍ଚ ସ୍ତରର ସଫଳତା ପାଇଁ ଉତ୍ସାହିତ କରିନଥିଲା । ଇଣ୍ଟର-କଲେଜ ଶେଷ କରିବା ପରେ ଶୁଭା ନୂଆଦିଲ୍ଲୀ ଯାଇ ସ୍ନାତକୋତ୍ତର ପାଇଁ ଦିଲ୍ଲୀ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ । ଦିଲ୍ଲୀରେ ସେ କନ୍ନାଟ ପ୍ଲେସସ୍ଥିତ ମାଉଡଗାଲିଆଙ୍କ ବାସଭବନରେ ଅବସ୍ଥିତ ଚିତ୍ରକଳା ବିଦ୍ୟାଳୟର ଗାନ୍ଧର୍ଭ ମହାବିଦ୍ୟାଳୟର ପ୍ରତିଷ୍ଠାତା ବିନୟ ଚନ୍ଦ୍ର ମାଉଦଗାଲିଆଙ୍କ ଅଧୀନରେ ତାଙ୍କର ସଂଗୀତ ଶିକ୍ଷା ଜାରି ରଖିଥିଲେ । ଜଣେ ଉଲ୍ଲେଖନୀୟ ଶାସ୍ତ୍ରୀୟ ସଂଗୀତଜ୍ଞ ହେବା ବ୍ୟତୀତ ମାଉଦଗାଲିଆ ଜଣେ ଦକ୍ଷ ଗୀତିକାର ଥିଲେ, ଯାହା ବିଜୟ ମୁଲାଇଙ୍କ ଆନିମେସନ ଫିଲ୍ମ ଏକ ଅନେକ୍ ଅର ଏକତାରେ ବ୍ୟବହୃତ ହୋଇଥିଲା  "ହିନ୍ଦ ଦେଶ କେ ନିୱାସୀ"  ଗୀତ ଲେଖିଥିଲେ । ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରିବା ପରେ ଶୁଭା ଦିଲ୍ଲୀର ବସନ୍ତ ଠାକୁରଙ୍କ ଅଧୀନରେ ତାଲିମ ଜାରି ରଖିଥିଲେ ଏବଂ ଜିତେନ୍ଦ୍ର ଅଭିଷେକୀ, ନୈନା ଦେବୀ ଏବଂ କୁମାର ଗନ୍ଧର୍ଭାଙ୍କ ଭଳି ଅନ୍ୟ ପ୍ରତିଷ୍ଠିତ ଗାୟକମାନଙ୍କ ସହିତ ଅନୌପଚାରିକ ଭାବରେ ତାଲିମ ଜାରି ରଖିଥିଲେ । ବ୍ୟକ୍ତିଗତ ଜୀବନ ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରି ସେ ତାଙ୍କ ଗୁରୁ ବିନୟ ଚନ୍ଦ୍ର ମୁଦଗଲଙ୍କ ପୁଅ ମୁକୁଲ ମୁଦଗଲଙ୍କୁ ବିବାହ କରିଥିଲେ । ଏହି ବିବାହଦ୍ୱାରା ସେ ମୁଦଗଲ ଉପନାମ ହାସଲ କରିଥିଲେ ଯାହାକୁ ସେ ବୃତ୍ତିଗତ ଭାବରେ ବ୍ୟବହାର କରିଥିଲେ । ତାଙ୍କ ସ୍ୱାମୀ, ଜଣେ ଦକ୍ଷ ସଂଗୀତଜ୍ଞ ମଧ୍ୟ ସଙ୍ଗୀତକୁ ବୃତ୍ତି ଭାବରେ ଅନୁସରଣ ନକରିବାକୁ ବାଛିଥିଲେ, ବରଂ ଜଣେ ଆଇନଜୀବୀ ତଥା ଆଇନଜୀବୀ ହୋଇଥିଲେ । ସେ ପଞ୍ଜାବ ଏବଂ ହରିୟାଣା ହାଇକୋର୍ଟର ପ୍ରଧାନ ବିଚାରପତି ଭାବରେ ଅବସର ନେଇଥିଲେ ଏବଂ ଏହା ପରେ ମୁଦଗଲ କମିଟିର ନେତୃତ୍ୱ ନେଇଥିଲେ । ମୁଦଗଲଙ୍କର ଏକ ପୁତ୍ର ଥିଲେ, ଯାହାଙ୍କର ନାମ ଦିୱାଲ ମୁଦଗଲ ଅଟେ । ସେ ଦିଲ୍ଲୀର ବ୍ୟାଣ୍ଡ ହାଫ ଷ୍ଟେପ୍ ଡାଉନ୍ର ମୁଖ୍ୟ ଗାୟକ । ଶୁଭା ବର୍ତ୍ତମାନ ଡକ୍ଟର ଅନୀଶ ପ୍ରଧାନଙ୍କୁ ବିବାହ କରିଛନ୍ତି ।
ଲୋମେସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ  (ଇଂରାଜୀ ଭାଷାରେ / , ଏକ ବିକ୍ରୟ ନାମ ବେନିକାର ଏଚସିଟି/ ) ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏହି ମିଶ୍ରତ ଔଷଧରେ ଆଞ୍ଜିଓଟେନସନ ରିସେପ୍ଟର ବ୍ଲକର   ଶ୍ରେଣୀର ଓଲମେସାର୍ଟାନ ଓ ଡାଇୟୁରେଟିକ   ଶ୍ରେଣୀର ହାଇଡ୍ରୋକ୍ଲୋରୋଥିଆଜାଇଡ ଔଷଧ ଥାଏ । କେବଳ ଓଲମେସାର୍ଟାନ ଔଷଧରେ ଉପଶମ ଯଥେଷ୍ଟ ନହେଲେ ଏହି ମିଶ୍ରିତ ଔଷଧ ଦିଆଯାଏ । ଏହା ପାଟିରେ ଦିଆଯାଏ । ଲୋମେସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡ ଓଜନିଆ ଓ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ   ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା  , ଆଲର୍ଜି ପ୍ରତିକ୍ରିୟା   ଇଲେକ୍ଟ୍ରୋଲାଇଟ ସମସ୍ୟା   ଓ ଅଳ୍ପ ରକ୍ତଚାପ   ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏ ନାହିଁ । ଆଞ୍ଜିଓଟେନସିନ ୨ର   ପ୍ରଭାବକୁ ଓଲମେସାର୍ଟନ ଅବରୋଧ କରି ଓ ବୃକ୍‌କରେ ଅଧିକ ସୋଡ଼ିଅମ କ୍ଷତି କରେଇ ହାଇଡ୍ରୋକ୍ଲୋରୋଥିଆଜାଇଡ କାର୍ଯ୍ୟକ୍ଷମ ହୁଏ । ସନ ୨୦୧୭ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ ନାମରେ   ବିକ୍ରୟ ହୋଇନାହିଁ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୧୩ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୬ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୫୮ତମ ସ୍ଥାନରେ ଥଲା ।
ଅନିତା ମଜୁମ୍ ଦାର ଦେଶାଇ,  (ଜନ୍ମ ୨୪ ଜୁନ , ୧୯୩୭ )ଜଣେ ଭାରତୀୟ ଉପନ୍ୟାସ ଲେଖିକା ଓ ମାଶାଚ୍ୟୁସେତ୍ତ ବୈସେୟିକ୍ ପ୍ରତିଷ୍ଠାନର କଳା ବିଭାଗର ଜଣେ ଅତିଥି ପ୍ରଫେସର  । ଉପନ୍ୟାସ ଲେଖିକା ଭାବରେ ସେ 3 ଥର ବୂକର ପୁରସ୍କାର ପାଇଁ ମନୋନୀତ ହେଇଥିଲେ । ତାଙ୍କର ପ୍ରଥମ ଉପନ୍ୟାସ  " ଫାୟାର ଓଁ ଥି ମାଉଣ୍ଟେନ "  ପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସେ ତାଙ୍କର ଉପନ୍ୟାସ  " ଥି ଭୀଲେଜ ବି ଥି ସୀ "  ପାଇଁ ବ୍ରିଟିଶ ଗର୍ଡିଆନ ପୁରସ୍କାର ଲାଭ କରିଥିଲେ । ପ୍ରାରମ୍ଭିକ ଜୀବନ ଅନିତା ମଜୁମଦାରଙ୍କ ମା ଜର୍ମାନ ଦେଶର ଥିଲେ ଓ ତାଙ୍କର ପିତା ବଙ୍ଗାଳୀ ବ୍ୟବସାୟୀ ପରିବାରର ଡି . ଏନ . ମଜୁମଦାର ଥିଲେ । ଅନିତାଙ୍କ ଜନ୍ମ ଭାରତୀୟ ରାଜ୍ୟ ମୁସଉରି ଠାରେ ହେଇଥିଲା । ସେ ଘରେ ଜର୍ମାନ ଓ ବଙ୍ଗାଳୀ ଭାଷାରେ କଥାବାର୍ତ୍ତା ହେଉଥିବା ବେଳେ ବାହାରେ ଉର୍ଦୁ , ହିନ୍ଦୀ ଓ ଇଂରେଜୀରେ କଥା ହୋଇ ପାରୁଥିଲେ । ସେ ୭ ବର୍ଷ ହେଇଥିବା ସମୟରେ ଇଂରେଜୀରେ ଭଲ ଭାବରେ ଲେଖି ଜାଣୁ ଥିଲେ ଓ ତାଙ୍କର ପ୍ରଥମ ଗଳ୍ପ ୯ ବର୍ଷ ବୟସରେ ପ୍ରକାଶିତ ହେଇଥିଲା । ସେ ଦିଲ୍ଲୀର କୁଇନ ମାରି ଉଚ୍ଚ ବିଦ୍ୟାଳୟରୁ ପଢି ମିରାଣ୍ଡା କଲେଜରୁ ଇଂରାଜୀ ସାହିତ୍ୟ ସହିତ ଡିଗ୍ରୀ କରିଥିଲେ । ତାହା ପରେ ସେ ଏକ କମ୍ପ୍ୟୁଟର ସଫ୍ଟୱେର କମ୍ପାନୀର ନିର୍ଦ୍ଦେଶକ ଅଶ୍ୱିନ ଦେଶାଇଙ୍କୁ ବିବାହ କରିଥିଲେ । ଅଶ୍ୱୀନ ନିଜେ ଜଣେ ଲେଖକ ଥିଲେ ଓ  " : . "  ନାମକ ପୁସ୍ତକ ଲେଖିଥିଲେ । ଅନିତାଙ୍କ ଚାରି ପୁତ୍ର କନ୍ୟା ଥିଲେ । ସେମାନଙ୍କ ମଧ୍ୟରୁ ବୂକର ପୁରସ୍କାର ଲାଭ କରିଥିବା କିରଣ ଦେଶାଇ ଅନ୍ୟତମ । ସେ ତାଙ୍କର ପରିବାର ସହ  "ଠୁଳ "  ନାମକ ଗ୍ରାମକୁ ସପ୍ତାହନ୍ତ ବିତେଇବା ପାଇଁ ସର୍ବଦା ଯାଉଥିଲେ ଓ ସେହି ଗ୍ରାମ ଅନୁଭୂତିକୁ ନେଇ ସେ  " ଥି ଭୀଲେଜ ବି ଥି ସୀ "  ରଚନା କରିଥିଲେ ଯାହାପାଇଁ ସେ ଗର୍ଡିଆନ ପତ୍ରିକାର ଶିଶୁ ସାହିତ୍ୟ ପୁରସ୍କାର ପାଇଥିଲେ । . ଲେଖିକା ଜୀବନ ତାଙ୍କର ପ୍ରଥମ ପୂର୍ଣାଙ୍ଗ ଉପନ୍ୟାସ  " , "  ୧୯୬୩ ମସିହାରେ ପ୍ରକାଶିତ ହେଇଥିଲା ।  " "  ଉପନ୍ୟାସକୁ ସେ ୧୯୮୦ ମସିହାରେ ଲେଖିଥିଲେ ଓ ଏହି ପୁସ୍ତକକୁ ସେ ନିଜର ଜୀବନୀ ସଦୃଶ ଲେଖା ଭାବରେ ବର୍ଣ୍ଣନା କରିଥାନ୍ତି । ଏଥିରେ ତାଙ୍କର ବାଲ୍ୟ କାଳର ଘଟଣା ବଳି ସହିତ ଜୀବନର ସୋପାନ କ୍ରମ ଅନୁସାରେ ବର୍ଣିତ ହେଇଛି । ୧୯୮୪ରେ ସେ ଜଣେ ବୟସ୍କ ଉର୍ଦୁ କବିଙ୍କ ଅପରାହ୍ନ ଜୀବନର ବର୍ଣ୍ଣନା କରି  " "  ନାମକ ଏକ ଉପନ୍ୟାସ ଲେଖିଥିଲେ ଯାହା ବୂକର ପୁରସ୍କାର ପାଇଁ ମନୋନୀତ ହେଇଥିଲା । ୧୯୯୩ ମସିହାରେ ସେମାଶାଚ୍ୟୁସେତ୍ତ ବୈସେୟିକ୍ ପ୍ରତିଷ୍ଠାନରେ ସୃଜନଶୀଳ ଲେଖନ ଶିକ୍ଷା ଦେବା ପାଇଁ ଆମନ୍ତ୍ରିତ ହେଇଥିଲେ । ତାଙ୍କର ଉପନ୍ୟାସ  " "  ବିଂଶ ଶତାବ୍ଦୀର ମେକ୍ସିକୋ ଦେଶ ଉପରେ ପର୍ଜ୍ୟବେଶିତ ହେଇଥିଲା । ତାଙ୍କର ନବୀନତମ ଗଳ୍ପ ସଂକଳନ  " "  ୨୦୧୧ ମସିହାରେ ପ୍ରକାଶିତ ହେଇଛି । ଚଳଚ୍ଚିତ୍ର ୧୯୯୩ ମସିହାରେ ତାଙ୍କର ଉପନ୍ୟାସ  " ଇନ କସ୍ତୋଡି "  ହଲିୱୂଡ ଫିଲ୍ମ ନିର୍ମାତା ମାରଚେଣ୍ଟ- ଇଭୋରୀଙ୍କଦ୍ୱାରା ଫିଲ୍ମ ନିର୍ମାଣ ପାଇଁ ଅଧିଗୃହିତ ହେଇ ସେହି ନାମରେ ଫିଲ୍ମ ନିର୍ମାଣ ହେଇଥିଲା । ସେଥିରେ ଶଶୀ କପୁର , ସବାନା ଆଜମି ଓ ଓମ ପୁରୀ ଅଭିନୟ କରିଥିଲେ ଓ ୧୯୯୪ ମସିହାରେ ଭାରତ ରାଷ୍ଟ୍ରପତିଙ୍କଦ୍ୱାରା ଶ୍ରେଷ୍ଠ ଚଳଚ୍ଚିତ୍ର ଭାବରେ ପୁରସ୍କାର ପାଇଥିଲା । ପୁରସ୍କାର ଓ ସମ୍ମାନ ସମୂହ ୧୯୭୮- ୱିଲିୟମ ହଲଟବୀ ସ୍ମାରକୀ ପୁରସ୍କାର ୧୯୭୮-କେନ୍ଦ୍ର ସହିତ୍ୟ୍ ଏକାଡେମି ପୁରସ୍କାର ୧୯୮୦ - ବୂକର ପୁରସ୍କାର ପାଇଁ ମନୋନୟନ ୧୯୮୩- ଗାର୍ଡିଆନଦ୍ୱାରା ଶିଶୁ ସାହିତ୍ଯ ପାଇଁ ପୁରସ୍କାର ୧୯୮୪-ବୂକର ପୁରସ୍କାର ପାଇଁ ମନୋନୟନ ୧୯୯୩ - ନିଏଲ ଗୁନ୍ନ ପୁରସ୍କାର ୧୯୯୯-ବୂକର ପୁରସ୍କାର ପାଇଁ ମନୋନୟନ ୨୦୦୦- ଆଲ୍ବର୍ଟ ମୋରାଭିଆ ପୁରସ୍କାର ୨୦୦୩- ସହିତ୍ୟ ପାଇଁ ରୟାଲ ସୋସାଇଟିର ବେନସନ ପଦକ ୨୦୦୭- ସାହିତ୍ୟ ଏକାଡେମିର ଫେଲୋଶିପ୨୦୧୪- ପଦ୍ମ ଭୂଷଣ ବଛା ଲେଖା ସବୁ  2011   2004   (2000) ,  1999   1995   '  1988   1984   1982   1980   1978   1977   (1976) ?
ଚକ୍ରଧର ମହାପାତ୍ର  (୧୮ ମାର୍ଚ୍ଚ ୧୯୦୮- ୨୪ ଅକ୍ଟୋବର ୧୯୮୨), ଜଣେ ଓଡ଼ିଆ ସାହିତ୍ୟିକ ଓ ଗବେଷକ ଥିଲେ  । ସେ ମୁଖ୍ୟତଃ ଉପନ୍ୟାସ, ଜୀବନୀ ଓ ଗବେଷଣାଧର୍ମୀ ପୁସ୍ତକ ରଚନା କରିଥିଲେ । ନିଜ ପୁସ୍ତକ  "କୁନ୍ତଳା କୁମାରୀ ଜୀବନ ଚରିତ"  ପାଇଁ ସେ ୧୯୭୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଜୀବନୀ ଚକ୍ରଧର ୧୯୦୮ ମସିହାରେ କଟକ ଜିଲ୍ଲାର ନରସିଂହପୁରଠାରେ ଜନ୍ମଗ୍ରହଣ କରିଥିଲେ । ବାଲ୍ୟଜୀବନ ତାଙ୍କର ସଂଘର୍ଷମୟ ଥିଲା । ପାଠପଢ଼ିବା ପାଇଁ କଟକ ଆସିଥିଲେ ଓ ପରବର୍ତ୍ତୀ ଜୀବନ କଟକରେ ହିଁ ବିତିଥିଲା । ସେ ଓଡ଼ିଆ ସହିତ ହିନ୍ଦୀ, ବଙ୍ଗଳା, ଇଂରାଜୀ ଓ ସଂସ୍କୃତ ଆଦି ଭାଷାରେ ପାରଙ୍ଗମ ଥିଲେ । କିଶୋର ବୟସରେ ସେ ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ କରି, କଲିକତା ଓ କରାଚୀ କଂଗ୍ରେସ ଅଧିବେଶନରେ ଯୋଗ ଦେଇଥିଲେ । ଉତ୍କଳ ବିଶ୍ୱବିଦ୍ୟାଳୟଦ୍ୱାରା ପ୍ରକାଶିତ  "ଜ୍ଞାନକୋଷ" ରେ ସେ ଜଣେ ଭାଷା ସହାୟକ ଭାବରେ କାର୍ଯ୍ୟ କରିଥିଲେ । ସେ ନରସିଂହପୁର ରାଜ୍ୟର ଦେବୋତ୍ତର ମ୍ୟାନେଜର ଭାବରେ ମଧ୍ୟ କାର୍ଯ୍ୟ କରିଥିଲେ । ତାଙ୍କ ପତ୍ନୀ କନକ ମଞ୍ଜରୀ ମହାପାତ୍ର ଜଣେ ଶିଶୁ ସାହିତ୍ୟିକ ଭାବେ ପରିଚିତ । ୧୯୮୨ ମସିହା ଅକ୍ଟୋବର ୨୪ତାରିଖରେ ଚକ୍ରଧରଙ୍କର ମହାପ୍ରୟାଣ ଘଟିଥିଲା ।
ଭୌଗୋଳିକ ସ୍ଥିତି ବୁନ୍ଦି ସହର କୋଟାଠାରୁ 35 କିଲୋମିଟର ଓ ରାଜଧାନୀ ଜୟପୁରଠାରୁ 210 କିଲୋମିଟର ଦୂରରେ ଅବସ୍ଥିତ । ଏହାର ଦିଗବାରେଣୀ 25.44  75.64  ଓ ଏହା ସମୁଦ୍ରପତ୍ତନଠାରୁ 876 ଫୁଟ ଉପରେ ରହିଛି । ଏହି ସହରର ତିନି ପାଟରେ ଅରାବଳି ପର୍ବତମାଳା ଘେରି ରହିଛି । କୋଟା - ଚିତୋର୍ଗଦ ରେଳ ପଥ ଏଠାକୁ ଯାଇଥିବା ବେଳେ ଏଠାରେ ରେଳ ଷ୍ଟେସନ ମଧ୍ୟ ରହିଛି । ଏଠାରେ କମଲେଶ୍ୱର ମନ୍ଦିର ଓ ବିଜାସନ ମାତାଙ୍କ ମନ୍ଦିର ରହିଥିବାରୁ ଏହା ପର୍ଯ୍ୟଟନ ସ୍ଥଳୀ ସହ ଏକ ହିନ୍ଦୁ ତୀର୍ଥସ୍ଥଳୀର ମାନନ୍ୟତା ପାଏ । ଜନ ସଂଖ୍ୟା 2001 ଜନଗଣନା ଅନୁସାରେ ବୁନ୍ଦିର ଲୋକ ସଂଖ୍ୟା 88,312 ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା 53% ଓ ମହୀୟାଲା ସଂଖ୍ୟା 47% ଥିବା ବେଳେ ସାକ୍ଷରତା ହାର 67% ଥିଲା । 6 ବର୍ଷରୁ କମ ଜନସଂଖ୍ୟା 14 % । ତେବେ 2011 ଜନଗଣନାରେ ଲୋକ ସଂଖ୍ୟା 104, 457କୁ ବୃଧ୍ହୀ ହେଇଥିବା ଜଣା ପଡେ । ଇତିହାସ ପ୍ରାଚୀନ ସମୟରେ ଏଠାରେ ବିଭିନ୍ନ ଜଣ ଜାତି ଓ ପ୍ରଜାତିର ଲୋକ ରହୁଥିଲେ । 1342 ମସିହାରେ ରାଓ ଦେବା ହଡା ନାମକ ଜଣେ ରାଜପୁତ ମୁଖିଆ ଏହାକୁ ଅଧିକାରକୁ ନେଇ ବୁନ୍ଦି ରାଜ୍ୟ ଗଠନ କରିଥିଲେ । ପର୍ଯ୍ୟଟକ ଆକର୍ଷଣ ସବୁ 1354 ମସିହାରେ ନିର୍ମିତ ତାରାଗଡ ଦୁର୍ଗ ଏଠାରେ ଏକ ଦର୍ଶନୀୟ ପ୍ରାଚୀନ ସ୍ଥାପତ୍ୟ । ଏହା 16 ତମ ଶତାବ୍ଦୀରେ ଭୀମ ବୁରୁଜ ନାମରେ ଏକ ଦୁର୍ଗ ଭାବରେ ଥିଲା । ବୁନ୍ଦି ରାଜମହଳ ପାହାଡର ସମୀପ ଅଞ୍ଚଳରେ ଅବସ୍ଥିତ ଏବଂ ଏହା ପ୍ରାଚୀନ ମୁରାଲ ଚିତ୍ରପଟ ଓ ଚରୁ କଳା ସହ ରହିଛି । ବୁନ୍ଦି ନିକଟରେ ଅନନ୍ୟ ଧାରଣର ସ୍ଟେପ କୂପ ଦେଖିବାକୁ ମିଳେ । ଏହା ମଧ୍ୟରୁ  'ରାଣିଜୀ କି ବୋରୀ  " ନାମକ କୂପ 46 ମିଟର ତଳକୁ ଖନନ କରି 1699 ମସିହାରେ ନିର୍ମିତ ହେଇଥିଲା । ଏହାର ପାଉଞ୍ଚ ଦେଇ ତଳକୁ ଯାଇ ହୁଏ । ବୁନ୍ଦି ନିକଟରେ ନବଲ ସାଗର ନାମକ ଏକ କୁତ୍ରିମ ହ୍ରଦ ରହିଛି । ବିଭିନ୍ନ ନାଳ ଦେଇ ଏଠାକୁ ଜଳ ପ୍ରବେଶ କରିଥାଏ । ଏହା ମଧ୍ୟରେ ଏକ ବରୁଣ ଦେବତାଙ୍କ ମଦିର ରହିଛି ଯାହା ଅର୍ଦ୍ଧ ଭାଗ ଜଳରେ ବୁଡି ରହିଥାଏ । ସ୍ଟେପ କୂପ ବୁନ୍ଦି ସହରରେ 50ରୁ ଉର୍ଦ୍ଧ ପ୍ରାଚୀନ ସ୍ଟେପ କୂପ ରହିଛି । ଏଠି ମଧ୍ୟରୁ ଅନେକ ବ୍ୟବହାର ହୁଏ ନାହିଁ । କେବଳ  'ରାଣିଜୀ କି ବଓୟାରି " ନାମକ କୂପ ବର୍ତ୍ତମାନ ପର୍ଯ୍ୟଟକମାନଙ୍କୁ ଆଗ୍ରହ ପ୍ରଦାନ କରିଥାଏ ।
ନିର୍ମଳ ଚନ୍ଦ୍ର ରାଉତ ଜଣେ ଓଡ଼ିଆ ନାଟ୍ୟକାର, ମଞ୍ଚ କଳାକାର, ଗୀତକାର ଓ ନିର୍ଦ୍ଦେଶକ, ଯିଏକି ୨୦୨୦ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଛନ୍ତି । ସେ ଦୂରଦର୍ଶନରେ ପ୍ରସାରିତ କ୍ଷୁଦ୍ର ନାଟକ, ଧାରାବାହିକ ଆଦିର ନିର୍ଦ୍ଦେଶନା ଦେଇଛନ୍ତି ।
ଗୋପାଳପୁର ବେଳାଭୂମି ଗୋପାଳପୁରଠାରେ ଥିବା ଏକ ବେଳାଭୂମି ଓ ଏକ ପୁରାତନ ବନ୍ଦର ତଥା ଏବେକାର ଏକ ମାଛଧରା ବନ୍ଦର । ଭୂଗୋଳ ଗୋପାଳପୁର ବେଳାଭୂମି ବ୍ରହ୍ମପୁର ନିକଟସ୍ଥ ଏକ ପର୍ଯ୍ୟଟନ ସ୍ଥଳୀ । ଏହା ବ୍ରହ୍ମପୁରରୁ ପନ୍ଦର କି.ମି. ଦୂର ଓ ବଙ୍ଗୋପସାଗର କୂଳରେ ଅବସ୍ଥିତ ।
ଲବେଶ୍ୱର ଶିବ ମନ୍ଦିର  (ହନୁମନ୍ତେଶ୍ୱର) ଏକ ହିନ୍ଦୁ ମନ୍ଦିର, ଭୁବନେଶ୍ୱର - ଓଡ଼ିଶା ଭାରତରେସ୍ଥିତ  । ବାଲୁକା ପ୍ରସ୍ତର ମନ୍ଦିରରେ ଅବନତିର ଲକ୍ଷଣ ଦେଖା ଦେଇଥାଏ, ଯେଉଁଥିରେ ଛାତରେ ଫାଟକ ସାମିଲ ଥାଏ, ଯାହା ମାଧ୍ୟମରେ ବର୍ଷା ପାଣି ଗର୍ଭ ଗୃହରେ ଭରିଆସିଛି ।
ଓଡ଼ିଶା ହସ୍ତଶିଳ୍ପ ସଂଗ୍ରହାଳୟ ଭୁବନେଶ୍ୱରରେ ଥିବା ଏକ ସଂଗ୍ରହାଳୟ । ଏହି ସଂଗ୍ରହାଳୟଟି କଳାଭୂମି ଭାବେ ଜଣା । ଏହି ସଂଗ୍ରହାଳୟଟି ୨୦୧୮ ମସିହା ମାର୍ଚ୍ଚ ୨୨ ତାରିଖରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉଦଘାଟିତ ହୋଇଥିଲା । କଳାଭୂମିରେ ରାଜ୍ୟବ୍ୟାପୀ ବିଭିନ୍ନ ଅଞ୍ଚଳର ଲୋକକଳା ଏବଂ ହସ୍ତଶିଳ୍ପୀମାନଙ୍କର କୃତି ସ୍ଥାନ ପାଇଛି । ଗଣ୍ଡମୁଣ୍ଡାରେ ସ୍ଥାପିତ ଏହି ସଂଗ୍ରହାଳୟଟି ୧୨.୬୮ଏକର ଅଞ୍ଚଳକୁ ନେଇ ବ୍ୟାପ୍ତ । ଏହା ଦୁଇଭାଗରେ ବିଭକ୍ତ: ବୁଲି ଦେଖିବା ଅଞ୍ଚଳ ଏବଂ ପ୍ରଦର୍ଶନୀ ଅଞ୍ଚଳ । ବୁଲି ଦେଖିବା ପାଇଁ ଥିବା ଅଞ୍ଚଳରେ ବିଭିନ୍ନ ହସ୍ତକଳା ଏବଂ ହସ୍ତଶିଳ୍ପ ସଂଗୃହୀତହେଇ ରଖାଯାଇଥିବା ବେଳେ ପ୍ରଦର୍ଶନୀ ଅଞ୍ଚଳମାନଙ୍କରେ ଏକ ମୁକ୍ତାକାଶ ରଙ୍ଗଭୂମି, ପିଲାମାନଙ୍କର ଖେଳିବା ସ୍ଥାନ ଏବଂ କର୍ମଶାଳା ପାଇଁ ସ୍ଥାନସବୁ ରହିଛି । ସଂଗ୍ରହାଳୟ ପ୍ରାଙ୍ଗଣରେ ଏକ ଭୋଜନାଳୟ ଏବଂ ହସ୍ତକର୍ମ ଦୋକାନଟିଏ ରହିଛି । ଦର୍ଶନୀୟ ପ୍ରକୋଷ୍ଠ ସଂଗ୍ରହାଳୟଟିରେ ବୁଲି ଦେଖିବା ପାଇଁ ୧୦ଟି ପ୍ରକୋଷ୍ଠ ଅଛି, ଯେଉଁଥିରୁ ବର୍ତ୍ତମାନ ନିମ୍ନସୂଚିତ ୮ଟି ପ୍ରକୋଷ୍ଠ ଖୋଲା ହୋଇଛି । ଟେରାକୋଟା ପାରମ୍ପରିକ ଚିତ୍ରକଳା ପଥର ଏବଂ କାଠ ଖୋଦେଇ କଳା ଧାତୁନିର୍ମିତ ହସ୍ତଶିଳ୍ପ ସାମଗ୍ରୀ ପ୍ରାକୃତିକ ହସ୍ତଶିଳ୍ପ ଆଦିବାସୀ ହସ୍ତଶିଳ୍ପ ପ୍ରାକ-ବୟନ ବିଧି ହାତବୁଣା ବସ୍ତ୍ର ଦେଖିବା ସମୟ ସୋମବାର ବ୍ୟତୀତ ସପ୍ତାହର ଅନ୍ୟ ସମସ୍ତ ଦିନ ସକାଳ ୧୦ଟାରୁ ଅପରାହ୍ନ ୫ଟା ପର୍ଯ୍ୟନ୍ତ ଓଡ଼ିଶା ହସ୍ତଶିଳ୍ପ ସଂଗ୍ରହାଳୟ ଖୋଲା ରହେ ।
ତନ୍ୱୀ ଭାଟିଆ ହିନ୍ଦୀ ଦୂରଦର୍ଶନ ଧାରାବାହିକରେ ସକ୍ରିୟ ଭାବରେ କାମ କରୁଥିବା ଜଣେ ଭାରତୀୟ ଅଭିନେତ୍ରୀ । ସେ ଜଣେ ଶିଶୁ କଳାକାର ଭାବରେ ତାଙ୍କ ଅଭିନୟ ଜୀବନ ଆରମ୍ଭ କରିଥିଲେ ।
ପାଇକମାଳ ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାରେ ଥିବା ଏକ ସହର । ଏହା ନିକଟରେ ପର୍ଯ୍ୟଟନସ୍ଥଳୀ ନୃସିଂହନାଥ ମନ୍ଦିର ରହିଛି । ଭୌଗୋଳିକ ସ୍ଥିତି 20.55  82.49  .ରେ ଥିବା ଏହି ସହର ସମୁଦ୍ରପତ୍ତନଠାରୁ ୨୬୫ ମିଟର ଉପରେ ଅବସ୍ଥିତ । ଏହା ଜିଲ୍ଲାର ସଦର ମହକୁମା ବରଗଡ଼ଠାରୁ ୧୦୭ କିଲୋମିଟର ଦୂର ଓ ରାଜ୍ୟ ରାଜଧାନୀଠାରୁ ୪୭୭ କିଲୋମିଟର ଦୂର । ଏହା ଏକ ମରୁଡ଼ି ପ୍ରବଣ ଅଞ୍ଚଳ । ଏହାର ୭ କିଲୋମିଟର ଦୂରରେ ଇତିହାସ ଓ ପୁରାଣ ବିଖ୍ୟାତ ଗନ୍ଧମାର୍ଦ୍ଧନ ପର୍ବତ ରହିଛି । ଏହି ପର୍ବତରେ ଥିବା ନୃସିଂହନାଥ ମନ୍ଦିର ରହିଛି । ଜନସଂଖ୍ୟା ୨୦୦୧ ଜନଗଣନା ହିସାବରେ ପାଇକମାଳ‌ର ଜଣ ସଂଖ୍ୟା ୩୯୧୬ ଥିଲା, ଯାହା ମଧ୍ୟରୁ ପୁରୁଷ ସଂଖ୍ୟା ୨୦୨୭ ଓ ମହିଳା ସଂଖ୍ୟା ୧୮୮୯ ଥିଲା । ଏଠି ମଧ୍ୟରୁ ସାକ୍ଷରତା ୬୧% ଥିଲା, ଯାହା ଜାତୀୟ ହାରଠାରୁ କିଞ୍ଚିତ ଅଧିକ ଥିଲା । ରାଜନୀତି ଏହି ଅଞ୍ଚଳ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀ ଅଧୀନରେ ଅଛି ।
ବନମାଳୀ ମହାରଣା  (୧୩ ଜୁନ ୧୯୦୯ - ୨୧ ଫେବୃଆରୀ ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୬୧ କୋଦଳା ଉପ-ନିର୍ବାଚନ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବନମାଳୀ ମହାରଣା ୧୯୦୯ ମସିହାର ଜୁନ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଳକୃଷ୍ଣ ବିନ୍ଧାରିରତ୍ନ ଓ ପତ୍ନୀଙ୍କ ନାମ ଗୀତାଞ୍ଜଳି ସାହୁ । ରାଜନୈତିକ ଜୀବନ ବନମାଳୀ ମହାରଣା ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବନମାଳୀ ମହାରଣା ୧୯୮୯ ମସିହାର ଫେବୃଆରୀ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଉନ୍ନବିଂଶ ନକ୍ଷତ୍ର ହେଉଛି ମୂଳା । ରାଶିଚକ୍ର  (ଅପମଣ୍ଡଳ)ରେ ଧନୁ ରାଶିରେ ୦୦ ଡିଗ୍ରୀରୁ ୧୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ମୂଳା ନକ୍ଷତ୍ର ଛଅଗୋଟି ତାରାପୁଞ୍ଜର ସମାହାର । ଏହି ତାରାପୁଞ୍ଜ ଏକ ସିଂହର ଲାଞ୍ଜ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ମୂଳା । ମୂଳା ରାଶିଚକ୍ରରେ ଧନୁ  (ରାଶି)ରେ ୦୦ ଡିଗ୍ରୀରୁ ୧୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ  । କେତୁ ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ରାକ୍ଷସଗଣ ଓ ରଜଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ମୂଳା ନକ୍ଷତ୍ର ଲିଙ୍ଗ ଭେଦରେ ନପୁଂସକ ଏବଂ ଜାତି ଭେଦରେ ପାପୀ । ମୂଳା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ କୋମଳ ହୃଦୟ ସଂପନ୍ନ ଏବଂ ଈଶ୍ୱରବିଶ୍ୱାସୀ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ମୂଳା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ପାଟିଗଣିତ ତଥା ସଂଖ୍ୟାତତ୍ତ୍ୱରେ ଅନ୍ତତଃ ଦୁଇଟି ପୂର୍ଣ୍ଣାଙ୍କର   ଯଥା  'କ'  ଓ  'ଖ'    ଲଘିଷ୍ଠ ସାଧାରଣ ଗୁଣିତକ  ( ବା ଲ. ସା. ଗୁ. )ହେଉଛି ସେହି କ୍ଷୁଦ୍ରତମ ଧନାତ୍ମକ ସଂଖ୍ୟା ଯାହା ଉଭୟ  'କ'  ଓ  'ଖ' ଦ୍ୱାରା ବିଭାଜ୍ୟ ।. ସେହିପରି ଦୁଇରୁ ଅଧିକ ପୂର୍ଣ୍ଣାଙ୍କର ଲ. ସା. ଗୁ. ହେବ ସେହି କ୍ଷୁଦ୍ରତମ ଧନାତ୍ମକ ସଂଖ୍ୟା ଯାହା ନିଆଯାଇଥିବା ପ୍ରତ୍ୟେକ ସଂଖ୍ୟାଦ୍ୱାରା ବିଭାଜ୍ୟ ହେବ । ଯେହେତୁ ଶୁନ୍ୟଦ୍ୱାରା ଗାଣିତିକ ବିଭାଜନ ଏକ ଅସମ୍ଭବ ପ୍ରକ୍ରିୟା, ଅଣଶୁନ୍ୟ ସଂଖ୍ୟାମାନଙ୍କର ହିଁ ଲଘିଷ୍ଠ ସାଧାରଣ ଗୁଣିତକ ନିର୍ଣ୍ଣୟ କରାଯାଇପାରିବ । ତଥାପି କେତେକ ଗାଣିତିକଙ୍କ ମତରେ  'କ'   (ଅନଶୁନ୍ୟ ସଂଖ୍ୟା) ଏବଂ ଶୁନ୍ୟ  (୦)ର ଲ. ସା. ଗୁ. ଶୁନ୍ୟ  (୦) ହେବ  । ଗାଣିତିକ ପ୍ରୟୋଗ ଭଗ୍ନାଂଶ ଗୁଡିକର ଯୋଗ/ବିଯୋଗ ପ୍ରକ୍ରିୟାରେ ହରମାନଙ୍କର ଲସାଗୁ ହେବ ଯୋଗଫଳର ଲସାଗୁ । ପୂର୍ଣ୍ଣାଙ୍କମାନଙ୍କର ଲସାଗୁ ଓ ଗସାଗୁର ଗୁଣଫଳ ହେବ ସଂପୃକ୍ତ ସଂଖ୍ୟାମାନଙ୍କର ଗୁଣଫଳ ।
ଖପୁରୀ କଣା ଅସ୍ତ୍ରୋପଚାର, ଅନ୍ୟ ନାମ ଟ୍ରେପାନେସନ, ହେଉଛି ଏକ ପ୍ରଣାଳୀ ଯେଉଁଥିରେ ଖପୁରୀ ଭିତରକୁ ଏକ ଛିଦ୍ର ତିଆରି କରାଯାଏ । ଏପିଡୁରାଲ୍ କିମ୍ବା ସବଡୁରାଲ୍ ହେମାଟୋମାସର ଚିକିତ୍ସା ପାଇଁ ଏହା କରାଯାଏ ଯେତେବେଳେ ମଧ୍ୟ ରେଖା ଘୁଞ୍ଚିଯାଏ, ଗ୍ଲାସଗୋ କୋମା ସ୍କେଲ ୮ରୁ କମ, ଏବଂ ଆଖି ପୁତ୍ତଳି ବଡ଼ ଦେଖାଯାଏ । ଏହା ନ୍ୟୁରୋ ସର୍ଜନ କରନ୍ତି କିନ୍ତୁ ଜରୁରୀ ଅବସ୍ଥାରେ ଅନ୍ୟ ଡାକ୍ତରଦ୍ୱାରା କରାଯାଇପାରେ । ଅସ୍ତ୍ରପଚାର ପୂର୍ବରୁ ବ୍ୟକ୍ତିର ଇନ‌ଟ୍ୟୁବେସନ କରାଯାଏ । ସିଟି ସ୍କାନରେ ରକ୍ତସ୍ରାବର ଅବସ୍ଥାନ ସିଟି ସ୍କାନ କରି ନିଶ୍ଚିତ ହେବାପରେ ଖପୁରୀର ଘନତା ମାପ କରାଯାଏ । ସ୍ଥାନଟି ଲୋମହୀନ, ଷ୍ଟେରିଲାଇଜେସନ ଏବଂ ଲିଡୋକେନ ସ‌ହିତ ଏପିନେଫ୍ରିନ ଇଞ୍ଜେକସନ ଦିଆଯାଏ । ଚମକୁ ୪ ସେଣ୍ଟିମିଟର   1.57  "ଇଞ୍ଚ  ଲମ୍ବ କଟାଯାଏ । କାନର ଉପରକୁ ଓ ସାମନାରେ କଟାଯାଏ । କଟା ଯାଗାରେ ରିଟ୍ରାକ୍ଟର ଲଗେଇ ଖପୁରୀ ଖୋଲାଯାଏ ଓ ଡ୍ରିଲ କରାଯାଏ । ରକ୍ତ ଖପୁରୀ ଦେଇ ବାହାରିଯାଏ ବା ସକସନ କରାଯାଏ । ସବଡୁରାଲ ହେମାଟୋମା ଥିଲେ ତୀକ୍ଷ୍ଣ ହୁକଦ୍ୱାରା ଡୁରା ମେଲା ରଖାଯାଏ ଓ ଆକୃତିରେ କଟାଯାଏ । ସଂକ୍ରମଣକୁ ରୋକିବା ପାଇଁ ଆଣ୍ଟିବାୟୋଟିକ୍ ଦିଆଯିବା ଉଚିତ ଏବଂ ନ୍ୟୁରୋ ସର୍ଜନଦ୍ୱାରା ବ୍ୟକ୍ତି ନିଶ୍ଚିତ ଯତ୍ନ ପାଇବା ଉଚିତ । ଟ୍ରେପାନେସନ୍ ହେଉଛି ପୁରାତନ ଜଣାଶୁଣା ପ୍ରକାରର ଅସ୍ତ୍ରୋପଚାର ଯାହା ଏହାର ଇତିହାସ ସାରା କରାଯାଏ । ଆନ୍ଥ୍ରୋପୋଲୋଜିଷ୍ଟମାନେ ବିଶ୍ୱାସ କରନ୍ତି ଯେ ଏହା ମୂଳତଃ ଆଧ୍ୟାତ୍ମିକ ଉଦ୍ଦେଶ୍ୟରେ, ଅପସ୍ମାର, ମୁଣ୍ଡବିନ୍ଧା, ମୁଣ୍ଡର କ୍ଷତ ଏବଂ ମାନସିକ ବିକୃତି ପାଇଁ କରାଯାଇଥିଲା ।
ଚୌଧୁରୀ ଚରଣ ସିଂହ  (୨୩ ଡିସେମ୍ବର ୧୯୦୨ - ୨୯ ମଇ ୧୯୮୭) ଭାରତର ପଞ୍ଚମ ପ୍ରଧାନମନ୍ତ୍ରୀ ଥିଲେ । ପ୍ରଧାନମନ୍ତ୍ରୀ ଭାବେ ତାଙ୍କର କାର୍ଯ୍ୟକାଳ ୨୮ ଜୁଲାଇ ୧୯୭୯ରୁ ୧୪ ଜାନୁଆରୀ ୧୯୮୦ ପର୍ଯ୍ୟନ୍ତ ଥିଲା। ପ୍ରାଥମିକ ଜୀବନ ଚରଣ ସିଂହଙ୍କ ଜନ୍ମ ୧୯୦୨ ମସିହାରେ ଉତ୍ତର ପ୍ରଦେଶର ନୂରପୁରଠାରେ ହୋଇଥିଲା ।
ଏ. ଭି. କୁଟ୍ଟିମାଲୁ ଆମ୍ମା  ୧୯୦୫   ୧୯୮୫  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ସମାଜ ସେବୀ ଓ ରାଜନେତ୍ରୀ ଥିଲେ । ସେ ନାଗରିକ ଅମାନ୍ୟ ଆନ୍ଦୋଳନର  (ଲବଣ ସତ୍ୟାଗ୍ରହ) ଜଣେ ପ୍ରମୁଖ ବ୍ୟକ୍ତିତ୍ୱ ଥିଲେ  । ଜୀବନୀ ସେ ୧୯୦୫ ମସିହାର ଅପ୍ରେଲ ୨୩ ତାରିଖରେ ପାଲକ୍କଡ଼ ଜିଲ୍ଲାର ଆନାକରା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ପେରୁମ୍ବିଲାଭିଲ ଗୋବିନ୍ଦ ମେନନ ଓ ମାଆଙ୍କ ନାମ ଥଲା ମାଧାବିୟାମ୍ମା । ୨୫ ଅପ୍ରେଲ ୧୯୩୧ରେ ସେ ମାର୍ଗରେଟ ପଦ୍ମମଣିଙ୍କ ସହିତ ଥ୍ରୀସୁର ସହରେ ମଧ୍ୟବିତ୍ତ ପରିବାରର ମହିଳାମାନଙ୍କୁ ନେଇ ଏକ ଆନ୍ଦୋଳନ ଆରମ୍ଭ କରିଥିଲେ । ନାଗରିକ ଅମାନ୍ୟ ଆନ୍ଦୋଳନରେ ତାଙ୍କ ଯୋଗଦାନର ପରିଣାମ ସ୍ୱରୂପ ସେ ୧୯୩୨ ମସିହାରେ ତାଙ୍କର ୨ ମାସର ଶିଶୁ ସହିତ କାରାଗାରରେ ଥିଲେ । ଏଠାରୁ ମୁକ୍ତ ହେବା ପରେ ସେ ୧୯୩୬ ମସିହାରେ ମାଡ୍ରାସ ବିଧାନ ସଭାରେ ମନୋନୀତ ହୋଇଥିଲେ । ଭାରତ ଛାଡ଼ ଆନ୍ଦୋଳନ  (୧୯୪୨) ସମୟରେ ସେ ଅମରାବତୀସ୍ଥିତ ପ୍ରେସିଡେନ୍ସି ଜେଲରେ ପୁଣି ଦୁଇ ବର୍ଷ କାରାବାସରେ ଥିଲେ  । ସେ ମାଲାବାର ରେଜେନ୍ସିରେ କଂଗ୍ରେସର ବିଭିନ୍ନ ସଭା ଆୟୋଜନ କରିବାରେ ଜଣେ ପ୍ରମୁଖ ବ୍ୟକ୍ତି ଥିଲେ ଏବଂ ଭାରତୀୟ ଜାତୀୟ କଂଗ୍ରେସ କମିଟିର ଜଣେ ସକ୍ରିୟ ସଦସ୍ୟା ଥିଲେ । ସେ ହିନ୍ଦୀ ପ୍ରଚାର ସଭାର ସଭାପତି ଥିଲେ ଏବଂ ଜଣେ ହିନ୍ଦୀ ପ୍ରଚାରିକା ଥିଲେ । ୧୯୪୬ ମସିହାରେ ସେ ପୁନର୍ବାର ମାଡ୍ରାସ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୫ ମସିହାରେ ତାଙ୍କର ମୃତ୍ୟୁ ହୋଇଥିଲା । ସେ ମାଲବାରରେ ଅନେକ ଅନାଥ ଆଶ୍ରମର ସ୍ଥାପନ କରିଥିଲେ । ସେ ମାଡ୍ରାସ ପ୍ରେସିଡେନ୍ସିର ମାଲାବାର ଅଞ୍ଚଳର ପ୍ରତିନିଧିତ୍ୱ କରୁଥିବା ମନ୍ତ୍ରୀ କୋଜିପୁରଥ ମାଧବ ମେନନଙ୍କୁ ବିବାହ କରିଥିଲେ ।
କପା ବା କାର୍ପାସ ହେଉଛି ଏକ ଗୁଳ୍ମ ଜାତୀୟ ସପୁଷ୍ପକ ଉଦ୍ଭିଦ। ଏହାର ଉତ୍ପତ୍ତି ଆଫ୍ରିକା ଓ ଆରବ ଦେଶ ବୋଲି ଅନୁମାନ କରାଯାଏ। ଏହା ପ୍ରଥମେ ପଶ୍ଚିମ ସୁଦାନରେ ଚାଷ କରାଯାଇଥିଲା। ପରେ ଏହା ଭାରତକୁ ଆସିଥିଲା। ଚୀନ ଦେଶରେ ୭୦୦ ଖ୍ରୀଷ୍ଟାବ୍ଦରେ ଏହା ପହଂଚିଥିଲା ଓ ସେବେଠାରୁ ସେଠାରେ ଏହାକୁ ଚାଷ କରା ଯାଉଛି। ବିଭିନ୍ନ ଭାଷାରେ ନାମ ଇଉରୋପ ଫ୍ରେଞ୍ଚ - ଜର୍ମାନ - ଏସିଆ ବ୍ରହ୍ମଦେଶ  (ବର୍ମିଜ) - - ସିଂହଳ - ପୁଲୁଂଗ ଭାରତ ପ୍ରୟୋଗ ସାମାନ୍ୟ ଏହି ଗଛର ଫଳ ଭିତରେ ତନ୍ତୁମୟ ଏକ ପଦାର୍ଥ ରହିଥାଏ ଯାହା ଭିତରୁ କଳା ରଙ୍ଗର ମଞ୍ଜି ବାହାରେ । ଏହି ତନ୍ତୁଜାତୀୟ ପଦାର୍ଥକୁ ହିଁ କପା କୁହାଯାଇଥାଏ। ଏହି ତନ୍ତୁରୁ ପୋଷାକ ପତ୍ର ପ୍ରସ୍ତୁତ ହୁଏ ଓ ମଞ୍ଜିରୁ ଖାଦ୍ୟୋପଯୋଗୀ ତେଲ ବାହାରିଥାଏ ।
ନରକନ୍ଦା ଭାରତୀୟ ରାଜ୍ୟ ହିମାଚଳପ୍ରଦେଶର ସିମଳା ଜିଲ୍ଲାରେ ଏକ ସହର । ଏହା ହିନ୍ଦୁସ୍ଥାନ ତିବତ ରୋଡ  ( -୨୨)ରେ ଅବସ୍ଥିତ  । ସିମଳାଠାରୁ ଏହାର ଦୂରତା ୬୫ କିଲୋମିଟର ହେଇଥିବା ବେଳେ ଏହା ଶିବାଳିକ ରେଞ୍ଜଦ୍ୱାରା ପରିବେଷିତ ରହିଛି । ଏହା ଏକ ଶୈଳନିବାସ ହେବା ସହ ସ୍କିଇଙ୍ଗ ପାଇଁ ଉପଯୁକ୍ତ ସ୍ଥାନ । ଏଠାରେ ସେଓ ଚାଷ ବହୁ ପରିମାଣରେ ହୁଏ । ଭୌଗୋଳିକ ସ୍ଥିତି ନରକନ୍ଦାର ଭୌଗୋଳିକ ଅବସ୍ଥିତି 31.27  77.45  । ଏହାର ହାରାହାରି ଉଚ୍ଛତା ୮୫୯୯ ଫୁଟ । କୋତଗଡ ଏଠାରୁ ୧୬ କିଲୋମିଟର ଦୂର ଓ ଏହା ପ୍ରଥମ ସେଓ ଚାଷ ପାଇଁ ବିଖ୍ୟାତ ହେଇଥିଲା । ଅହି ଅଞ୍ଚଳ ବାର୍ଷିକ ୩୦୦୦ କୋଟି ତାଙ୍କର ସେଓ ବ୍ୟବସାୟ କରେ । ଜନସଂଖ୍ୟା ୨୦୧୦ ଜନଗଣନା ଅନୁସାରେ ନରକନ୍ଦାର ଜନସଂଖ୍ୟା ୨୭୧୨ ଥିଲା । ଏଠି ମଧ୍ୟରୁ ଅଉରୁଷ ସଂଖ୍ୟା ୬୨% ଥିବା ବେଳେ ମହିଳା ସଂଖ୍ୟା ମାତ୍ର ୩୮% ଥିଲା । ସାକ୍ଷ୍ୟରତା ହାର ୮୦% , ଯାହା ଜାତୀୟ ହାରଠାରୁ ଢେର ଅଧିକ । ପୁରୁଷ ସାକ୍ଷ୍ୟରତା ୮୫% ହେଇଥିବା ସ୍ଥଳେ ମହିଳା ସାକ୍ଷ୍ୟରତା ୭୨ % ଓ ୧୫% ଜନସଂଖ୍ୟା ୬ ବର୍ଷରୁ କମ ।
ଫକୀର ମୋହନ ନାଏକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ତେଲକୋଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୩,୮୧୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ମାଧବ ସରଦାରଙ୍କୁ ୯,୪୩୯ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ବସ୍ତା  (କ୍ରମିକ ସଂଖ୍ୟା: ୩୭) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଲିଆପାଳ ବ୍ଳକ ଓ ବସ୍ତା ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନିତ୍ୟାନନ୍ଦ ସାହୁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟନାରାୟଣ ମହାନ୍ତିଙ୍କଠାରୁ ୬୪୩୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଘୁନାଥ ମହାନ୍ତି, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟନାରାୟଣ ମହାନ୍ତିଙ୍କଠାରୁ ୯,୫୩୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଡାରିଡୋରେକ୍ସାଣ୍ଟ, ଏକ ବିକ୍ରୟ ନାମ କ୍ୱିଭିଭିକ୍, ନିଦ୍ରାହୀନତାପାଇଁ ବ୍ୟବହୃତ ଏକ ଔଷଧ । ଯେଉଁମାନେ ଅତିକମରେ ତିନିମାସ ଧରି ଶୟନ ଅସୁବିଧାର ସମ୍ମୁଖୀନ ହେଉଥିବେ, ସେମାନଙ୍କ ପାଇଁ ଏହା ବ୍ୟବହୃତ ହୁଏ ଏବଂ କେବଳ ସ୍ୱଳ୍ପ ମିଆଦି ବ୍ୟବ‌ହାର ପାଇଁ ପରାମର୍ଶ ଦିଆଯାଏ । ଶୋଇବାର ଅଧ ଘଣ୍ଟା ପୂର୍ବରୁ ଏହାକୁ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରାଳି ଭାବ ଏବଂ ଥକାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅବସାଅଦ, ନିଦ୍ରା ପକ୍ଷାଘାତ ଏବଂ ଜଟିଳ ଶୋଇବା ଆଚରଣ ଅନ୍ତର୍ଭୁକ୍ତ ହୋଇପାରେ । ଏହାର ଅପବ୍ୟବହାର ହେବାର ସଙ୍କଟ ଅପେକ୍ଷାକୃତ କମ୍ ରହିଛି । ଯକୃତ ଜନିତ ସମସ୍ୟା କିମ୍ବା ନିଦ୍ରାବେଶରେଏହା ବ୍ୟବହାର କରିବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବ‌ହାର ଜନିତ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଡୁଆଲ୍ ଓରେକ୍ସିନ୍ ରିସେପ୍ଟର ଆଣ୍ଟାଗୋନିଷ୍ଟ   ଏବଂ ଓରେକ୍ସିନ କ୍ରିୟାକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହା ଏକ ବେଞ୍ଜୋଡାଏଜେପିନ କିମ୍ବା ଜେଡ-ଡ୍ରଗ୍ ନୁହେଁ । ୨୦୨୨ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାରିଡୋରେକ୍ସାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ମସିହାର ଏହାର ଏକ ମାସ ବ୍ୟବ‌ହାର ନିମନ୍ତେ ୪୭୦ ଡଲାର ଖର୍ଚ୍ଚ ହୁଏ । ୨୦୨୨ ସୁଦ୍ଧା ବ୍ରିଟେନରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ । ଯୁକ୍ତରାଷ୍ଟ୍ରରେ ଏହା ଏକ କାର୍ଯ୍ୟସୂଚୀ ଚତୁର୍ଥ ନିୟନ୍ତ୍ରିତ ପଦାର୍ଥ ।
ବେଲିମୁମାବ, ବେପାର ନାମ ବେନିଷ୍ଟା, ଏକ ଔଷଧ ଯାହା ସିଷ୍ଟମିକ୍ ଲୁପୁସ୍ ଏରିଥେମାଟୋସ୍   କିମ୍ବା ଲୁପୁସ ବୃକ୍‌କ ପ୍ରଦାହ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅନ୍ୟାନ୍ୟ ଚିକିତ୍ସା ସ‌ହିତ ଏହା ବ୍ୟବହୃତ ହୁଏ, ଯେତେବେଳେ ସେଗୁଡ଼ିକ ପର୍ଯ୍ୟାପ୍ତ ନୁହେଁ । ଏହା ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସନଳୀ ସଂକ୍ରମଣ, ତରଳ ଝଡ଼ା ଏବଂ ହର୍ପିସ ଜୋଷ୍ଟର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇନଫ୍ୟୁଜନ୍ ପ୍ରତିକ୍ରିୟା, ପ୍ରଗତିଶୀଳ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି, ଅବସାଦ ଏବଂ ଆନାଫାଇଲକ୍ସିସ୍ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ବି-ସେଲ୍ ଆକ୍ଟିଭିଟିଙ୍ଗ୍ ଫ୍ୟାକ୍ଟର୍  କୁ ମଧ୍ୟ ସଂଲଗ୍ନ ଓ ଅବରୋଧ କରି ବି- ଲିମ୍ଫୋସାଇଟ‌ର ଆୟୁଷକୁ ହ୍ରାସ କରେ । ୨୦୧୧ରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ବେଲିମୁମାବକୁ ଅନୁମୋଦନ କରାଯାଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୪୦୦ ମିଗ୍ରାର ମୂଲ୍ୟ ପ୍ରାୟ ୪୦୫ ଡଲାର ଅଟେ। ।
ହିଳମୋଚା ଏକ ଲତା ଜାତୀୟ ଉଦ୍ଭିଦ। ସନ୍ତସନ୍ତିଆ ଜାଗାରେ ମାଡେ। ଏହାର ପତ୍ରକୁ ଲୋକେ ଶାଗ କରି ଖାଇଥାନ୍ତି। ଭାରତରେ ସବୁସ୍ଥାନରେ ଏହା ଦେଖିବାକୁ ମିଳେ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ତିକ୍ତ ରସ, ଶୀତଳ, ସ୍ମାରକ, ଦୃଷ୍ଟିଶକ୍ତି ବର୍ଦ୍ଧକ, ମସ୍ତିସ୍କ ସ୍ନିଗ୍ଧତା କାରକ। ମାତ୍ରା ଅର୍ଦ୍ଧତୋଳାରୁ ଏକତୋଳା। ବ୍ୟବହାର ଏହାର ପତ୍ରକୁ ମୁଖ୍ୟତଃ ଔଷଧିରୂପେ ବ୍ୟବହାର କରାଯାଏ। ଏହା ବାତ, ପିତ୍ତ, ବାୟୁ, କଣ୍ଡୁ, କ୍ଷତ, ଦୃଷ୍ଟିଶକ୍ତି ହୀନତା, କଫଦୋଷ, ବ୍ରଣ, କୁଷ୍ଠ, କୃମି, ଶୋଥ ଓ ମସ୍ତକ ରୋଗ ଆଦିରେ ଏହାର ପତ୍ରର ରସକୁ ମହୁ ସହିତ ବ୍ୟବହାର କଲେ ଲାଭ ମିଳେ। ଚର୍ମରୋଗରେ ଏହାର ରସରେ ଗୋଲମରିଚ ଗୁଣ୍ଡ ମିଶାଇ ସେବନ କରାଯାଏ। ପାଣ୍ଡୁ, ଶୋଥ କାମଳ ଆଦିରେ ଏହି ରସକୁ ଗୋମୂତ୍ର ଓ ଗୋଲମରିଚ ଗୁଣ୍ଡ ସହିତ ପ୍ରୟୋଗ କରାଯାଏ। ଅନ୍ତ୍ର ବିକାର ପାଇଁ ଏହାକୁ ଲହୁଣୀ ସହିତ ସେବନ କରାଯାଏ। ଏହାର ଶୁଦ୍ଧ ରସ ପ୍ରତ୍ୟହ ସେବନ କଲେ ପିତ୍ତବିକାର ନାଶ ହୁଏ। ଏହାର ସାତ ଆଠଟି ପତ୍ର ପିଲାଙ୍କ ଗାଧୁଆପାଣିରେ ପକାଇଲେ ପିଲାଏ ନୀରୋଗ ରହନ୍ତି ଓ ସେମାନଙ୍କ ଦୃଷ୍ଟିଦୋଷ ନିବାରିତ ହୁଏ ବୋଲି ମାନ୍ୟତା ରହିଛି।
ଏକ ରାଷ୍ଟ୍ରମୁଖ୍ୟ ବା ଦେଶମୁଖ୍ଯ ହେଉଛନ୍ତି ରାଷ୍ଟ୍ରର ପ୍ରତିନିଧି ଯେ ସମ୍ପୂର୍ଣ୍ଣ ରାଷ୍ଟ୍ରର ଉପସ୍ଥାପନା କରିଥାନ୍ତି । ଦେଶ ତଥା ଶାସନର ସ୍ୱରୂପ ଉପରେ ଆଧାର କରି ରାଷ୍ଟ୍ରମୁଖ୍ୟ ଜଣେ ନାମମାତ୍ର ପଦବୀଧାରୀ କିମ୍ବା ଏକ ବାସ୍ତବ ଶାସନକର୍ତ୍ତା ହୋଇପାରନ୍ତି । ଭାରତ ତଥା ପାକିସ୍ତାନ ପରି ସଂସଦୀୟ ତନ୍ତ୍ରରେ ରାଷ୍ଟ୍ରମୁଖ୍ୟଙ୍କୁ ରାଷ୍ଟ୍ରପତି କୁହାଯାଏ ଯାହାଙ୍କ ପାଖରେ କୌଣସି ବାସ୍ତବ କ୍ଷମତା ନ ଥାଏ । କିନ୍ତୁ ଦକ୍ଷିଣ ଆଫ୍ରିକା ପରି କେତେକ ସଂସଦୀୟ ତନ୍ତ୍ରରେ ରାଷ୍ଟ୍ରପତି ହିଁ ଉଭୟ ରାଷ୍ଟ୍ରର ଏବଂ ପ୍ରଶାସନର ମୁଖ୍ଯ ଅଟନ୍ତି । ସେହିପରି, କେତେକ ସଂସଦୀୟ ତନ୍ତ୍ରରେ ରାଷ୍ଟ୍ରମୁଖ୍ୟ ପ୍ରଶାସନର ମୁଖ୍ଯ ନ ଥିଲେ ମଧ୍ଯ କେତେକ ମହତ୍ତ୍ବପୂର୍ଣ୍ଣ ଅଧିକାରର ଅଧିକାରୀ ହୋଇଥାନ୍ତି, ଉଦାହରଣ ମୋରୋକ୍କୋ ।
ଜସପ୍ରିତ ବୁମ୍ରାହ  (୬ ଡିସେମ୍ବର ୧୯୯୩) ଭାରତୀୟ କ୍ରିକେଟ ଦଳର ଜଣେ ଡାହାଣହାତୀ ଫାଷ୍ଟ ବୋଲର  । ଗୁଜରାଟ ତରଫରୁ ସେ ରଣଜୀ ମ୍ୟାଚ ଖେଳନ୍ତି ।
ବୁଟାଲବିଟାଲ/ଆସେଟାମିନୋଫେନ ଏକ ଔଷଧ ମିଶ୍ରଣ  (ବ୍ୟବସାୟୀକ ନାମ ବୁଟାପାପ୍) ଯାହା ଚାପଗ୍ରସ୍ତ ମୁଣ୍ଡବିନ୍ଧା ଏବଂ ଅଧକପାଳି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏଥିରେ ବୁଟାଲବିଟାଲ ନାମକ ଏହ ବାର୍ବିଚୁରେଟ ଏବଂ ପାରାସେଟାମୋଲ  (ଆସେଟାମିନୋଫେନ୍) ଭଳି ଯନ୍ତ୍ରଣା ନିବାରକ ଔଷଧ ଥାଏ  । ଏହା ସ‌ହିତ କଫିନ ମିଶ୍ରଣ ଥିବା ଔଷଧ ମଧ୍ୟ ମିଳେ ଯାହାର ନାମ ଫାୟରିସେଟ  ଏହା ପାଟିରେ ଦିଆଯାଏ  କୋଡ଼ିନ ସହିତ ଏକ ମିଶ୍ରଣ ମଧ୍ୟ ବିକ୍ରି ହୁଏ  ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଶ୍ୱାସକ୍ରିୟାରେ ଅସୁବିଧା ଏବଂ ପେଟ ଯନ୍ତ୍ରଣା ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଦ୍ୱନ୍ଦ୍ୱ, ନିଶାଗ୍ରସ୍ତ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ  ବାରମ୍ବାର ବ୍ୟବହାର କଲେ ଔଷଧ ଅତିବ୍ୟବ‌ହାର ମୁଣ୍ଡ ବିନ୍ଧା ହୋଇପାରେ  ଦୀର୍ଘକାଳୀନ ବ୍ୟବହାର ପରେ ହଟାତ୍ ବନ୍ଦ ବନ୍ଦ କରିଦେଲେ ବାର୍ବିଚୁରେଟ ପ୍ରତ୍ୟାହାର ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ  ୧୯୮୪ ମସିହାର ଯୁକ୍ତରାଷ୍ଟ୍ରରେ ଏହି ମିଶ୍ରଣକୁ ଚିକିତ୍ସାରେ ବ୍ୟବହାର କରିବା ପାଇଁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ଏହାର ହୋଲସେଲ ମୂଲ୍ୟ ୨୦୧୯ ସୁଦ୍ଧା ପ୍ରାୟ ୧.୨୦ ଡଲାର ଥିଲା । ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୮୭ତମ ସାଧାରଣ ପ୍ରସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା  ଯୁକ୍ତରାଷ୍ଟ୍ରର କେତେକ ରାଜ୍ୟରେ ଏହା ଏକ ନିୟନ୍ତ୍ରିତ ଔଷଧ, କିନ୍ତୁ ଫେଡେରାଲରେ ନୁହେଁ  ଅନେକ ୟୁରୋପୀୟ ଦେଶରେ ଏହା ନିଷେଧାତ୍ମକ ଔଷଧ
ଅବତାର ସିଂ  ଇଂରାଜୀ :    (ଜନ୍ମ: ୦୩ ଏପ୍ରିଲ ୧୯୯୨) ଜଣେ ଭାରତୀୟ ଜୁଡୋର ଖେଳାଳୀ ଅଟନ୍ତି  । ସେ 2016 ଗ୍ରୀଷ୍ମକାଳୀନ ଓଲିଓମ୍ପିକରେ କ୍ୱାଲିଫାଏ କରିଥିଲେ , ଯାହା ବ୍ରାଜିଲର ରିଓ ଦି ଜେନେରିଓରେ ଆୟୋଜିତ କରାଯାଇଥିଲା । ବ୍ୟକ୍ତିଗତ ଜୀବନ ଅବତାର ସିଂଙ୍କ ଜନ୍ମ ୦୩ ଏପ୍ରିଲ ୧୯୯୨ ମସିହାରେ ଭାରତୀୟ ରାଜ୍ୟ ପଞ୍ଜାବର ଗୁରଦାସ ପୁର ଜିଲ୍ଲାରେ ହୋଇଥିଲା । ସେ କୋଠେ ଘୁରାଲ ଗ୍ରାମରେ ବଢ଼ିଛନ୍ତି ଏବଂ ମାତା-ପିତାଙ୍କୁ କ୍ଷେତ ବାଡ଼ିରେ ସାହାଯ୍ୟ କରୁଥିଲେ । ସେ ପଞ୍ଜାବ ପୁଲିସରେ ସହାୟକ ଉପ-ନିରୀକ୍ଷକ ରୂପେ କାର୍ଯ୍ୟରତ ଅଟନ୍ତି ।
ରାଷ୍ଟ୍ରୀୟ ସୁରକ୍ଷା ଦିବସ ପ୍ରତିବର୍ଷ ୦୪ ମାର୍ଚ୍ଚରେ ଭାରତରେ ପାଳିତ ହୁଏ । ଏହି ଦିବସ ପାଳନର ମୂଳ ଉଦ୍ଦେଶ୍ୟ ହେଉଛି ସୁରକ୍ଷା ବାହିନୀରେ କାର୍ଯ୍ୟ କରୁଥିବା ସୈନ୍ୟମାନଙ୍କୁ ପ୍ରଶଂସା କରିବା ଏବଂ ସେମାନଙ୍କ ମନୋବଳ ବୃଦ୍ଧି କରିବା ଯାହା ଫଳରେ ସମସ୍ତ ଭାରତୀୟ ନାଗରିକ ନିଜକୁ ସୁରକ୍ଷିତ ମଣି ଶାନ୍ତିରେ ବସବାସ କରିପାରିବେ । ଏହି ଦିନଟି ମୁଖ୍ୟତଃ ସମସ୍ତ ସୁରକ୍ଷା ବଳ ଯଥା ଗାର୍ଡ, ସେନା ଅଧିକାରୀ, ପୋଲିସ, ପାରା-ମିଲିଟାରି ବାହିନୀ, ତଥା ସେନା କାର୍ଯ୍ୟାଳୟରେ କାର୍ଯ୍ୟରତ ସମସ୍ତ କର୍ମଚାରୀଙ୍କୁ ସମର୍ପିତ । କାରଣ ସେମାନେ ଦେଶର ସୁରକ୍ଷା ଦାୟୀତ୍ୱରେ ରହି ନିଜ ଜୀବନକୁ ବାଜି ଲଗାଇଥାନ୍ତି । ଭାରତର ସାମରିକ ଶକ୍ତି ହେଉଛି ବିଶ୍ୱର ତୃତୀୟ ବୃହତ୍ତମ ଶକ୍ତି କାରଣ ଏଥିରେ ୧.୩ ନିୟୁତରୁ ଅଧିକ କର୍ମଚାରୀଙ୍କ ସକ୍ରିୟ ଅଛନ୍ତି । ଇତିହାସ ଭାରତର ଜାତୀୟ ସୁରକ୍ଷା ପରିଷଦ   ଏକ ସର୍ବୋଚ୍ଚ ଏଜେନ୍ସି ଭାବରେ ଜଣାଶୁଣା ଯାହା ଦେଶର ଅର୍ଥନୈତିକ, ରାଜନୈତିକ ରଣନୀତି ଏବଂ ସୁରକ୍ଷା ପ୍ରତି ଦୃଷ୍ଟି ଦେଇଥାଏ । ୧୯ ନଭେମ୍ବର ୧୯୯୮ରେ ତତ୍କାଳୀନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କଦ୍ୱାରା ଭାରତର ଜାତୀୟ ସୁରକ୍ଷା ପରିଷଦ   ପ୍ରତିଷ୍ଠା କରାଯାଇଥିଲା । ଅଧୁନା ଭାରତର ଜାତୀୟ ସୁରକ୍ଷା ପରାମର୍ଶଦାତା ହେଉଛନ୍ତି ଅଜିତ କୁମାର ଡୋଭାଲ । ଜାତୀୟ ସୁରକ୍ଷା ସହ ଜଡ଼ିତ ପ୍ରସଙ୍ଗରେ ସେ ଜାତୀୟ ସୁରକ୍ଷା ପରିଷଦର ମୁଖ୍ୟ କାର୍ଯ୍ୟନିର୍ବାହୀ ତଥା ପ୍ରଧାନମନ୍ତ୍ରୀଙ୍କ ପ୍ରାଥମିକ ପରାମର୍ଶଦାତା ଭାବେ କାର୍ଯ୍ୟ କରିଥାନ୍ତି ।
ପ୍ରଦୀପ ହୋତା  (୧୬ ଜୁନ ୧୯୫୦ - ୨୫ ଫେବୃଆରୀ ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନିକା ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଦୀପ ହୋତା ୧୯୫୦ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୂରଲୀଧର ହୋତା ଓ ପତ୍ନୀଙ୍କ ନାମ ସୁବାସିନି ହୋତା । ରାଜନୈତିକ ଜୀବନ ପ୍ରଦୀପ ହୋତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରଦୀପ ହୋତା ୨୦୧୩ ମସିହାର ଫେବୃଆରୀ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ଗୋପାଳତୀର୍ଥ ମଠ ଓଡ଼ିଶାର ପୁରୀରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ମଧ୍ୟରେ ଅନ୍ୟତମ । ଜଗନ୍ନାଥଙ୍କ ସେବାରେ ଯୋଗଦାନ ସ୍ନାନ ପୁର୍ଣ୍ଣିମା ଦିନ ହାତୀ ବେଶରେ ଏକ ଭାଗ ଯୋଗାଇ ଥାଏ । ମକର ସଂକ୍ରାନ୍ତିରେ ମକର ଚାଉଳ ଏବଂ ସ୍ନାନ ପୁର୍ଣ୍ଣିମା ଅବସରରେ ପଙ୍କ୍ତି ଭୋଗ ସେବା କରାଇଥାଏ ।